
=  organ  pentru  ştiinţa  şi,  vieaţa  bisericească.  = 


Abonamentul:  Pe  un  an  50  Lei.  Pe  o  Jumătate  de  an  25  Lei. 
—  =  Un  număr  6  Lei.  ===== 


|  f  Un  patriarh  —  Arhiereul  Dr.  talon  pnşcarla.  | 


Cu  adormirea  arhiereului  llarion,  galeria  patriarhilor 
noştri  trecuţi  la  cele  vecinice  <şi  înmulţeşte  numărul 
podoabelor  sale  cu  o  măreaţă  figură.  Biserica  noastră 
pierde  pe  unul  d'ntre  cei  mai  straşnici  stâlpi  ai  consti¬ 
tuţionalismului  şagunian,  iar  neamul  românesc  pe  unul 
dintre  cei  mai  strădalnici  şi  mai  luminaţi  fii  ai  săi. 

Sânt  oameni,  a  căror  personalitate  n’o  poţi  fixă 
decât  din  perspectivă  istorică  pe  care  ţi-o  împrumută 
scurgerea  unui  răstimp  de  după  moartea  lor.  In  această 
privinţă  distinsul  adormit  e  o  clasică  escepţie,  căci  adân¬ 
cile  Iui  bătrâneţe  aveau  putinţa  să-ţi  împrumute  această 
perspectivă. 

Era  între  noi  mărturia  plină  de  vieaţă  a  unui  veac 
de  profundă  cucernicie  şi  de  temeinică  aşezare  a  rostu¬ 
rilor  noastre  de  organizare  bisericească. 

De  câte  ori  îl  întâlniăm  pe  promenada  castanilor 
smeriţi  din  strada  Mitropoliei,  îmi  aduceam  aminte  de 
curăţenia  unor  vremi,  în  care  clopotele  bisericilor  noa¬ 
stre  erau  socotite  că  se  aud  până  la  cer.  Poate  de 
aceea  şi  citeam  din  când  în  când  o  durere  discretă  pe 

fruntea  celui  ce  întârziase  In  vieaţă,  având  să  trăiască 
zile  în  cari  aceleaşi  clopote  «pare  că  sună  degeaba  şi 
pe  pământ». 

Smeritul  patriarh,  care  de-alungul  vieţii  sale  a  fost 
încununat  —  deşi  uneori  poate  prea  târziu  —  cu  toate 
onorurile  ce  i  le  poate  da,  neamul  recunoscător  unuia 
dintre  cei  mai  distinşi  fii  ai  săi,  ne  părăseşte  la  adânci 
şi  binecuvântate  bătrâneţe.  Drept  moştenire  scumpă  ne 
lasă  cartea  vieţii  unui  om,  care  în  lumea  aceasta  n’a 
cunoscut  ce  este  odihna,  când  a  fost  vorba  de  slujba 
lui  Dumnezeu  şi  luminarea  neamului. 

Bătrânii  vor  găsi  în  această  carte  amintirea  măgu¬ 
litoare  a  unui  luminat  şi  harnic  tovarăş  de  luptă,  iar 
tinerii  o  mult  grăitoare  pildă  de  vieaţă  creştinească  şi 
un  îndemn  izbăvitor  la  muncă  fără  zăbavă  pentru  mă¬ 
rirea  Bisericii  lui  Hristos  şi  a  neamului.  jy  Colan 


f  Arhiereul  Dr.  Ilarion  Puşcariu. 

—  1842-1922.  - 

•Aduceţi-vă  aminte  de  mai  marii 
Voştri,  cari  v'att  grăit  vouă  cuvântul 
lui  Dumnezeu  şi  privind  la  săvârşirea 
vieţii  lor,  să  le  urmaţi  credinţa ». 

Evr.  13,  7. 

Cu  aceste  cuvinte,  cu  cari  apostolul  neamurilor  s’a  adresat 
creştinilor  în  epistola  sa  cătrft  Evrei,  mă  adresez  şi  eu  Voauă 
fraţilor  şi  prea  stimaţi  jalnici  ascultători,  când  din  încredinţarea 
I,  P.  S.  Sale  Părintelui  arhiep.  şi  mitropolit  Nicolae  am  venit  în¬ 
soţind  în  drumul  său  cel  din  urmă  pe  fiul  comunei  Soliodol,  pe 
slujitorul  altarului  şi  sfetnicul  cel  luminat,  care  în  vieaţă  a  fost 
arhiereul  Ilarion  Puşcariu.  Am  venit,  ca  din  grădina  lui  sufletească 
să  culegem  florile  neperitoare  ale  virtuţilor  cultivate  de  El  şi  îm- 
pletindu-le  înţr’o  cunună  să  le  aşezăm  în  vederea  şi  în  auzul 
D-Voastre  pe  sicriul  neînsufleţit  a  mult  regretatului  arhiereu  Ilarion, 

Cuvântare  rostita  la  înmormântarea  sa,  făcută  în  cripta  familiară  dire 
Bran-centru,  în  29  August  v.  1922, 

drept  semn  de  mulţumită  Părintelui  Ceresc  pentru  nemărginita 
sa  bunătate  şi  ca  semn  de  iubire  şi  recunoştinţă  faţă  de  celce 
ne-a  părăsit.  «Moartea  este  odihna  omului,  că  l-a  acoperit  pe  El 
Dumnezeu*  —  zice  dreptul  Iov  (3,  23),  şi  după  concepţia  propo- 
veduită  de  Biserica  noastră  creştină,  moartea  este  mai  curând  un 
prilej  de  bucurie,  decât  de  întristare,  căci:  « Amin,  amin  zic 
Voauă,  telce  ascultă  cuvântul  meu  şi  crede  intru  celce  m'a  trimis 
pe  mine,  are  vieaţa  vecilor,  şi  la  judecată  nu  va  veni,  ci  va  trece 
din  moarte  la  vieaţă ».  (Ioan  6,  24). 

Cu  toate  aceste  I.  A.,  de  câteori  suntem  puşi  în  faţa  morţii, 
această  taină  nedeslegată  până  acum  de  mintea  cea  iscoditoare 
a  omului,  de  câteori  trebue  să  ne  despărţim  de  o  fiinţă  venera¬ 
bilă,  iubită  şi  respectată,  sufletul  nostru  se  întristează.  Orice  des¬ 
părţire  cuprinde  în  sine  sâmburele  morţii:  <Şi  acum  iată  eu  ştiu, 
că  mai  mult  nu  veţi  vedeâ  faţa  mea,  voi  toţi,  pe  la  cari  am  trecut 
propoveduind  împărăţia  lui  Dumnezeu.  Şi  mare  plângere  da  în¬ 
tâmplat  tuturor  şi  căzând  pe  grumazii  lui  Pavel,  îl  sărutau  pe 
el».  (Fapt.  ap.  20,  25). 

'Născut  în  Sohodolul  Branului,  anul  1842,  din  trunchiul  vi¬ 
guros  al  familiei  preoţeşti  Puşcariu,  care  prin  descendeţii  alor  trei 
generaţii  a  îmbogăţit  vieaţa  noastră  culturală  şi  literară  şi  prin 
personalitatea  urmaşilor,  cari  nu  s’au  desminţit,  a  dat  strălucire 
bisericei  şi  neamului  nostru;  crescut  în  atmosfera  zilelor  de  re¬ 
deşteptare  naţională,  încălzit  şi  fascinat  de  personalitatea  uriaşă 
a  nemuritorului  arhiereu  Andreiu  Şaguna,  înzestrat  cu  lumina  cu¬ 
noştinţelor  câştigate  în  şcolile  din  Braşov,  din  Sibiiu  şi  din  Viena, 
stând  în  serviciul  neamului  şi  al  bisericei  timp  de  peste  50  ani, 
ne- am  obicinuit  al  şti  pururea  în  mijlocul  nostru,  cu  Înţelepciunea 
minţii,  cu  căldura  inimei,  eu  sfatul,  cu  bunătatea,  cu  pilda  vie  a 
vieţii  lui  oneste  şi  curate. 

Cu  trecerea  lui  la  cele  eterne  am  devenit  mai  săraci;  pu¬ 
ţini  au  mai  rămas  din  pleiada  de  bărbaţi  idealişti,  cari  făceau 
anturajul  marelui  mitropolit  Andreiu  şi  cari  în  fiecare  clipă  erau 
gata  să-şi  închine  binelui  public  toate  facultăţile  lor  intelectuale 
şi  morale ;  am  devenit  mai  săraci  cu  numărul,  dar  moştenirea  pe 
care  ne-a  lăsat-o  e  bogată,  e  împărătească.  Temelia  caracterului 
său,  aşezată  în  atmosfera  de  sănătate  religioasă  şi  morală,  ce 
împrejmuiâ  casa  preotului  Ioan  Puşcaş,  eră  credinţa  în  Dum- 

nezeu,  alipirea  şi  dragostea  învăpăiată  câtră  legea  noastră  stră¬ 
moşească  Această  scânteie  divină  i-a  determinat  cariera  şi  i-a 
luminat  cărările  vieţii.  Propoveduirea  credinţei  ortodoxe  şi  apă¬ 
rarea  bisericei  dreptmăritoare  a  Răsăritului  se  poate  desluşi  ca 
un  fir  roşu  în  activitatea  lui  complexă.  Ortodoxia,  această  notă 
fundamentală  a  caracterului  său  l-a  aşezat  în  şirul  istoriogra¬ 
filor  vechi,  cari  înfruntând  vijelia  veacurilor  trecute  stabilesc  or¬ 
ganizaţia  bisericei  noastre  în  timpurile  cele  mai  îndepărtate.  Lipsa 
uneori  de  documente  în  această  străduinţă  nobilă  de  a  fixă  poporul 
nostru  pe  scena  istoriei  într’un  timp,  când  duşmanii  îi  contestă 
existenţa,  este  înlocuită  prin  sentimentul  iubiră  de  neam.  Nici  nu 
e  cu  putinţă  altfel.  Ortodoxia  şi  iubirea  de  neam  sunt  două  noţiuni, 
cari  isvoresc  una  dintr’alta  şi  se  întregesc  într’o  armonică  con¬ 
lucrare.  Un  ortodox  adevărat  trebue  să  fie  Român  bun,  după 
cum  'un  român  adevărat  nu  poate  fi  decât  ortodox.  Aceste  su¬ 
perioare  calităţi  sufleteşti  se  desprind  din  numeroasele  sale  lu¬ 
crări  literare. 

Ca  profesor  seminarial  şi  ca  om  de  şcoală  cunoscând  greu¬ 
tăţile  şi  văzând  cum  se  chinuesc  tinerii  români  întru  agonisirea 
cunoştinţelor  din  lipsa  de  manuale,  a  scris  Limba  maternă  pentru 
şcoalele  poporale;  Istoria  biblică,  Istoria  bisericească;  Isagogia 
sau  introducerea  în  Sfta  Scriptură;  Principii  pedagogice,  cari  ma¬ 
nuale  pentru  timpurile  în  cari  au  fost  scrise  au  adus  un  real 
folos  şeoalei  române,  iar  unele  din  ele  se  menţin  şi  azi  în  ta¬ 
blourile  manualelor  didactice  pentru  şcoalele  noastre.  Judecăţile 
clare,  expuse  într’o  limbă  uşoară  şi  neaoş  românească  se  furi¬ 
şează  repede  şi  cuceresc  mintea  şi  inima  şcolarilor.  A  scris  o 
mulţime  de  articole  prin  diferite  ziare  şi  reviste;  a  întemeiat 
„Foişoara  Telegrafului  Român*  iar  prin  lucrările  sale :  „Docu- 
mente  pentru  limbă  şi  istorie,  în  2  volume;  Contribuţiuni  istorice 
la  trecutul  Românilor  de  pe  pământul  crăesc ;  Istoricul  catedralei,  şi 
în  fine  prin  opera  sa  principală:  „Mitropolia  rom.  ort.  din  Ungaria 
şi  Transilvania"  a  fost  aşezat  în  rândul  scriitorilor  noştri  biseri¬ 
ceşti  din  jumătatea  a  doua  a  veacului  trecut.  Pentru  această  muncă 
obositoare,  pentru  această  nizuinţă  nobilă  de  a  îndrumă  paşii  po¬ 
porului  român  spre  tot  lucrul  bun,  spre  lumină,  spre  bunăstare 
morală  şi  materială,  distinsul  fiu  al  Branului  a  fost  acoperit  de 
stima  şi  recunoştinţa  unui  neam  întreg.  Biserica,  dela  modestul 

post  de  secretar  consistorial,  l-a  trecut  prin  toate  treptele  ierar¬ 
hice  şi  prin  toate  oficiile  onorifice :  profesor  seminarial,  asesor 
consistorial,  vicar  arhiepiscopesc,  arhiereu  titular,  iar  dela  înce¬ 
putul  erei  constituţionale  neîntrerupt  a  reprezentat  poporul  cre¬ 
dincios  în  adunările  sinodale  şi  congresuale.  „Asociaţiunea  pentru 
literatura  română  şi  cultura  poporului  român“  l-a  ales  vice-preşedinte. 
iar  .Academia  Română“,  cea  mai  înaltă  institutiune  culturală  l-a  di¬ 
stins  cu  titlul  de  membru  onorar.  Şi  dacă  ici-colo  în  vieată  s’a  întâm¬ 
plat,  ea  unii  mai  puţin  vrednici,  dar  mai  dibaci,  s’apuce  înaintea 
lui,  n'a  cârtit  nici  odată,  ci  s’a  resemnat  bine  ştiind,  că  ceire  se 
înaltă  se  vor  umil),  iar  ceice  se  umilesc  se  vor  înălţă  în  ochii 
Domnului.  Peste  cincizeci  (50)  ani  de  *ora  et  labofa *  îndepliniţi 
în  cele  mai  înalte  funcţiuni  bisericeşti,  arhiereul  Ilarion  Puşcariu 
închide  ochii  în  etate  de  80  ani.  Şi  numai  atunci  Vă  veţi  putea 
face  o  imagine  clară  despre  caracterul  sau  când  veţi  află,  că  a 
murit  sărac  şi  că  moştenirea  lui  împărătească,  pe  care  ne-a  lă¬ 
sat-o  nouă,  o  formează  comoara  pe  care  furii  u’o  sapă  şi  moliile 
n’o  mănâncă.  Ortodoxia  vie  şi  curată  împreunată  cu  iubirea  de 
neam,  munca  asiduă  şi  cinstită,  iată  pietrile  din  care  se  alcă- 
tueşte  monumentul  său  .aere  perenius*.  Cât  de  falnic,  cât  de 
maiestos  se  ridică  acest  monument  în  mijlocul  societăţii  de  azi, 
care  dănţueşte  în  jurul  viţelului  de  aur,  care  aleargă  nebuneşte 
după  averi  materiale,  după  câştiguri  pe  nemuncite  strivind  în  pi¬ 
cioare:  cinste,  prietinie,  adevăr,  dreptate,  credinţă  şi  morală. 

Modestia,  smerenia,  simplicitatea,  iubirea  fără  de  margini 
faţă  de  locul  său  natal,  toate  aceste  podoabe  ale  caracterului  său 
se  vădesc  în  ultima  sa  voinţă,  depusă  în  Testamentul  scris  cu 
mâna  proprie  în  luna  Ianuarie,  anul  curent:  ,Pe  lângă  cele  ee  am 
făcut  în  vieaţă  pentru  biserică  şi  neamul  meu,  din  putina  mea 
avere  las  bisericilor  din  Sohodol  şi  celor  din  Predeal  şi  Poarta 
câte  5000  lei,  iar  din  ce  va  mai  prisosi  să  se  facă  o  fundaţiune 
care  să  poarte  numele  meu  şi  din  venitele  căreia  să  se  ajutoreze 
săracii  şi  cei  loviţi  de  soarte,  aşâ  după  cum  bine  va  socoti  Prea 
Ven.  Consistor  arhidiecezan.  Biblioteca  mea  o  las  Seminarului 
.  Andreian*.  Iar  trupul  meu  să  fie  transportat  la  Bran  şi  să  fie 
îngropat  în  cripta  familiară,  lângă  fratele  meu  Cav.  kmn  Puşcariu. 
Dela  Sibiiu  la  Bran  să  mă  însoţească  un  om  de  încredere*.  Cum 
a  trăit,  aşâ  a  voit  să  iasă  din  vieaţă:  fără  zgomot,  fără  alaiu, 

fără  pompă,  fără  strălucire,  nimic  din  semnele  deşertâciunei 
omeneşti.  Şi  precum  odinioară  protopărintele  neamului  omenesc, 
patriarhul  Iacob  a  dorit  să  fie  îngropat  în  pământul  ţării  sale, 
aşa  arhiereul  Ilarion  ajuns  la  vârstă  patriarhală,  a  dorit  să  fie  în¬ 
gropat  în  pământul  părinţilor  săi,  la  poalele  Bucegiului,  aproape 
de  râul  Turcului,  după  a  căror  frumuseţi  şi  putere  de  înviorare  aşă 
de  mult  a  însetat  în  vieaţă.  I-am  împlinit  dorinţa ;  rămâne  să-i 
îndeplinim  şi  testamentul  moral,  să-i  urmăm  pilda  vieţii  lui,  iu- 
bindu-ne  biserica  şi  neamul  mai  pe  sus  de  toate,  muncind  din 
straja  dimineţei  până  ,în  noapte  pentru  propăşirea  poporului  no¬ 
stru  în  cete  bune  şi  plăcute  lui  Dumnezeu,  şi  având  ca  cel  mai 
înalt  scop  al  vieţii  noastre:  omenia.  «Ascultaţi  de  mai  marii 
Voştri,  cari  v’au  grăit  Voauă  cuvântul  lui  Dumnezeu  şi  privind 
la  săvârşirea  vieţii  lor  să  le  urmaţi  ctedinţa».  Amin! 

Lazar\l  riteanu. 


Studiul  pastoralei  în’biserica  românească. 

secţiunea  ii. 

—  Pe  alte  căi.  — §  l(Urmare). 

XX. 

Este  o  cugetare  Drea  cunoscută  şi  de  multeori  afir¬ 
mată  că  societatea  omenească  nu  poate  merge  sănătos, 
dacă  vieaţa  familiară  este  decăzută,  dacă  femeia  nu  este 
o  putere  de  înaltă  vigoare  morală,  care  să  ţie  o  atmo¬ 
sferă  curată  în  căsnicia  sa  şi  să  dea  societăţii  suflete 
curate.  Prorocul  «Samuil  n’ar  fi  fost  reformatorul  po¬ 
porului  său,  Timotei  n’ar  fi  fost  credinciosul  ajutor  al 
Sfântului  Pavel,  dacă  n’ar  fi  avut  mame  cu  temere  de 
Dumnezeu  şi  petrecându  şi  vieata  în  rugăciune»  (Sche- 
gelmilch).  Atâţia  bărbaţi  mari  din  vieaţa  bisericească  sau 
mirenească  strălucesc  în  istorie  cu  podoabele  sufleteşti 
pe  cari  mamele  au  ştiut  să  le  toarne  în  sufletele  lor. 
Despre  fostul  prezident  al  Statelor-Unite  din  America 
de  Nord  se  spune  că  primind  odată  o  deputaţiune  din 


—  227  —Z 


Statul  Ohio,  i-a  spus  mărturisirea:  «îmi  este  o  deosebită 
bucurie  de  a  declară  că  tot  binele  pe  care  concetăţenii 
mei  mi-1  atribuie  mie,  îl  datoresc  mamei  şi  soţiei  mele. 
Omenirea  datoreşte  soţiilor  şi  mamelor  cele  mai  înalte 
însuşiri  morale,  care  zămislesc  un  bun  caracter  şi  toate 
virtuţile  cetăţeneşti.  întregul  nostru  sistem  politic  se  în¬ 
temeiază  pe  sfinţenia  casei  de  care  poartă  grije  adevă¬ 
rata  soţie  şi  mamă.  Ele  învaţă  pe  băieţi  şi  pe  fete  cu¬ 
răţia  cugetărilor  şi  a  vieţii.  Lumea  datoreşte  mamelor  mai 
mult  decât  ea  poate  produce  vreodată». 

Vieaţa  de  azi  însă  a  adus  condiţiuni  care  împedecă 
sau  cel  puţin  îngreuiază  mult  aplicarea  temeinică  a  acestui 
adevăr.  Vieaţa  patriarhală,  aşa,  cum  eră  mai  nainte,  cu 
ţinerea  femeii  mai  mult  în  atmosfera  casei  şi  pregă¬ 
tirea  ei  pentru  a  o  cârmui  mai  târziu  cu  tragere  de 
inimă  şi  pricepere,  piere  tot  mai  mult.  Femeia  e  tot  mai 
mult  scoasă  din  casă  şi  trimeasă  pe  stradă  sau  în  în¬ 
deletniciri  publice.  Nu  numai  în  străinătate,  unde  vieaţa 
e  mai  complicată  şi  mai  industrializată,  ci  chiar  la  noi, 
mai  cu  seamă  în  oraşe,  condiţiunile  bunei  creşteri  a 
femei  ei  şi  pregătirea  ei  pentru  chemarea  de  mamă  şi 
soţie  se  îngreuiază  tot  mai  mult.  Pe  stradă  şi  în  vieaţa 
publică  găseşte  tot  fe'ul  de  ispitef  şi  chiar  dacă  şi  pă¬ 
strează  curăţia  cugetului  şi  a  fiinţei  sale,  îşi  perde  gu¬ 
stul  pentru  a  întemeia  şi  a  duce  o  căsnicie  sau.  dacă 
o  şi  încheie,  nu  aduce  acestei  căsnicii  calităţile  de  ne¬ 
voie,  pentru  a  o  face  să  funcţioneze  cum  se  cade. 

In  astfel  de  împrejurări,  se  înţelege  că  vieaţa  fami¬ 
liară  este  ameninţată.  Dacă  femeile  nu  mai  aduc  în  sânul 
ei  calităţile  prin  care  să  poată  lucră  ca  bune  soţii  şi 
mame  adevărate,  ce  viitor  se  pregăteşte  pentru  o  ţară  ? 
Au  să  mai  crească  virtuţile  acelea  cu  care  se  încântă 
Mic  Kinlev?  Buna  creştere  a  tineretului  este  grav  ame¬ 
ninţată  prin  astfel  de  împrejurări.  Filozoful  german  Kant 
spuneă  că  «omul  poate  ajunge  om  numai  prin  educa- 
ţiime.  El  nu  este  nimic  decât  ceeace  educaţiunea  face 
din  el».  Iar  pedagogul  de  azi  W.  Rein  spune  că  «soartea 
unui  popor,  înflorirea,  ca  şi  căderea  Iui,  atârnă  în  cele 

mai  adânci  temelii  de  educaţiunea  care  se  împărtăşeşte 
tinerimii». 

Dacă  este  aşâ,  şi  nici  vorbă  că  aşa  e  şi  nu  altfel, 
în  felul  cum  unele  societăţi  civilizate  de  azi  îşi  desfă¬ 
şură  vieaţa,  există  germeni  care  Ie  ameninţă  viitorul. 
Avem  a  face  cu  o  dezorganizare  a  vieţii  de  familie, 
ale  cărei  roade  se  şi  văd. 

Ce  e  de  făcut?  Noua  Pastorală  nu  are  nimic  de 
spus?  Ar  putea  ea  sta  cu  ochii  orbi,  pentru  a  lăsă  răul 
să  se  scurgă  nesupărat? 

Nu.  Trebuia  să  ia  atitudine  şi  a  luat. 

Cultivarea  femeiei  ca  organ  de  vieaţă  socială  să¬ 
nătoasă  se  impunea  din  mai  multe  laturi.  Din  pricina 
aceasta,  s’a  lucrat  în  mai  multe  chipuri  pentru  a  face 
faţă  primejdiilor. 

Pe  de  o  parte,  e  de  nevoie  să  se  poarte  grije  de 
femeile  care  au  apucat  să  încheie  o  căsnicie.  Pe  de  altă 
parte,  nevoia  cere  să  te  îngrijeşti  de  fetele  amenin¬ 
ţate  să  cadă  în  viţiile  vieţii  de  pe  stradă,  şi  atunci 
trebuie  să  iei  măsuri  deosebite  şi  pentru  această  pri¬ 
mejdie.  In  ce  priveşte,  apoi,  fetele  şi  femeile  căzute  în 
viţiu,  trebuiesc  alte  măsuri,  pentru  a  le  aduce  în  calea 
cea  bună  şi  a  le  face  să  nu  se  mai  depărteze  din  ea. 
Toate  acestea  au  trebuit  să  ducă  la  tot  atâtea  măsuri 
deosebite,  de  care  să  se  slujească  Noua  Pastorală,  pentru 
a  apără  vieata  curată  din  societate. 

1.  Cultivarea  sufletească  a  mamelor .  —  In  ce  le 
priveşte  pe  mame,  chestiunea  este  că  poate  multe  au 
intrat  nepregătite  în  vieaţa  de  căsnicie.  Apoi,  chiar 
pentru  cele  pregătire,  vieaţa  se  păstrează  la  înălţimea 
moralei,  numai  dacă  ea  este  hrănită  neîncetat  din  artera 
însufleţirii.  Nu  ajunge  să  te  socoteşti  tare  într’o  clipă 
anumită,  ci  neîncetat  trebue  să  veghezi  asupra  ta,  după 
cuvântul  sfântului  Paveî:  Celui  ce  i  se  pare  că  stă  să 
ia  aminte  să  nu  cadă  (1  Corinteni  10,  12)  sau  după  cu¬ 
vântul  Mântuitorului :  Priveghiaţi  şi  vă  rugaţi  ca  să  nu 
intraţi  în  ispită  (Marcu  14,  38).  Da,  dupăcum  aiurea, 
aşâ  şi  în  vieaţa  de  familie  se  pot  furişă  gânduri  şi  obi~ 

ceiuri  care  să  însemne  o  vătămare  a  unor  porniri  bune 
pe  care  le-ai  avut.  De  aceea  e  de  trebuinţă  să  se  facă 
ceva  pentru  toate  mamele,  ca  să  fie  ţinute  neîncetat  în 
conştiinţa  înaltă  a  datoriilor  lor  şi  să  ii  se  dea  şi  buna 
dispoziţiune  de  a-şi  îndeplini  datoriile  lor.  Dar  mai  cu 
seamă  este  vorba  de  mamele  care  se  trezesc  cu  vieaţa 
de  familie,  ale  cărei  greutăţi  şi  răspunderi  nu  le-au  pre¬ 
văzut.  In  multe  cazuri,  relele  care  se  bagă  de  seamă  la 
copii  sunt  din  pricina  părinţilor.  Schlegelmilch  pome¬ 
neşte  de  cazuri  de  copii  învăţaţi  să  fure  de  mamele  lor. 

,  Aceste  mame  trebuiesc  strânse  şi  ele  în  grupuri,  în 
care  să  li  se  dea  clipe  plăcute  despre  o  vieaţă  de  so¬ 
cietate  sănătoasă,  şi  aci  să  li  se  vorbească  despre  da¬ 
toriile  lor,  să  li  se  îmboldească  simţul  religios,  să  li  se 
puie  în  mână  sf.  Scriptură,  să  li  se  trezească  cugetul 
pentru  a-şi  împlini  datoriile  lor  şi  ele  să  capete  voioşia 
de  a-şi  căută  în  muncă  izvorul  prin  care  să  scape  de 
toate  greutăţile. 

In  scopul  acesta,  Noua  Pastorală  s’a  gândit  să  în¬ 
fiinţeze  tovărăşii  de  mame .  Contesa  de  Bernstorff  a  fost 
cea  dintâi  care  a  avut  acest  gând  şi  l-a  şi  pus  in  lucru. 
Ea  a  fost  tovarăşa  de  lucru  a  lui  Adolf  Stocker ,  înte¬ 
meietorul  misiunii  orăşăneşti  în  Berlin  şi  s’a  hotărât  să 
înfiinţeze  un  cămin  al  mamelor,  în  care  acestea  să  se 
întâlnească  la  anumite  date,  să  discute  despre  treburile 
căsniciei,  să  cânte  împreună  cântece  religioase,  să  ci¬ 
tească  bucăţi  din  Biblie,  şi  toate  acestea,  nu  ca  la 
şcoală,  ci  într’o  atmosferă  simpatică,  stând  la  o  masă 
cu  ceaiul  dinainte. 

Iată  înseşi  statutele  unei  asemenea  tovărăşii: 

1.  Tovărăşia  mamelor  are  de  scop:  Păstrarea  şi  întărirea 
unei  vieţi  familiare  creştine,  şi  în  special  a  unei  creşteri  a  co¬ 
piilor  în  duh  creştinesc. 

2.  Ea  îşi  strânge  membrele  în  adunări  regulate,  pentru  zi¬ 
direa  lor  sufletească  prin  cuvântul  lui  Dumnezeu  şi  cărţile  bune, 
şi,  prin  vizitarea  caselor,  caută  să  se  apropie  şi  de  persoanele 
izolate,  ca  să  ia  parte  la  tot  ce  le  mişcă  pe  ele. 

3.  Orice  mamă  poate  ajunge  membră,  dacă  duce  o  vieaţă 
nepătată,  dacă  trăieşte  în  căsătorie  binecuvântată  de  Biserică  şi 
dacă  are  copii  de  crescut. 

4.  Primirea  în  comunitate  se  face  după  ce  persoana  res¬ 
pectivă  a  venit  de  multe  ori  şi  regulat  la  astfel  de  adunări. 

5.  Membrele  trebuie  să  se  îndatoreze  a  vizită  adunările 
regulat,  la  fiecare  două  săptămâni  şi.  dacă  au  fost  împedecate 
se  ia  parte  la  ele  de  două  ori  una  după  alta,  să  comunice  con¬ 
ducătoarei  pricina  lipsei  lor.  Cine  a  lipsit  de  patru  ori  una 
după  alta,  fără  a  se  fi  scuzat,  se  socoteşte  ca  eşită  din  co¬ 
munitate. 

6.  Membrele  trebuie  să  se  îndatoreze  de  a-şi  arătă  stimă 
una  alteia  şi  de  a  se  feri  de  orice  judecare  liosită  de  dragoste, 
ca  şi  de  grăirea  de  rău,  aducându-şi  aminte  de  lozinca  oricărei 
tovărăşii  creştineşti:  Prin  aceasta  vă  va  cunoaşte  oricine  că 
sunteţi  ucenici  ai  mei,  de  veţi  avea  dragoste  între  voi. 

7.  Tovărăşia  mameior  nu  este  o  societate  de  ajutor. 

8.  Contribuţiunea  lunară  este : 

a)  20  de  pfenigi  pentru  acoperirea  unei  părţi  din  cheltuieli; 

b )  10  pfenigi  pentru  plata  daruritorcomune  făcute  membrelor 
peste  care  a  venit  vreun  eveniment  de  familie  vesel  sau 
trist.  Eventualele  excedente  merg  în  casa  membrelor  care  au 
ajuns  în  grea  nevoie  prin  boala  sau  lipsa  de  lucru  a  soţului. 

9.  Produsul  din  cutia  darurilor  benevole  slujeşte  scopu¬ 
rilor  misiunii  orăşeneşti  şi  altor  activităţi  pentru  împărăţia  lui 
Dumnezeu. 

10.  in  «Prietenul  dumineca!>  se  publică  toate  adunările 
şi  sărbătorile  tovărăşiei  mamelor  şi  pentru  aceasta  este  de  dorit 
ca  membrele  să  se  aboneze  la  această  foaie,  fie  izolat,  fie  mai 
multe  la  un  loc. 

Acestea  sunt  statutele.  Prin  ele  se  urmăreşte  strân¬ 
gerea  mamelor  creştine  într’un  mănunchiu,  prin  care  să 
se  îmboldească  către  îndeplinirea  mai  conştiintioasă  a 
îndatoririlor  lor,  iar,  pe  de  altă  parte,  ele  să  îmbol¬ 
dească  şi  pe  altele,  pe  care  le-ar  cerceta  prin  casele  lor, 
de  a  se  prinde  şi  ele  la  această  tovărăşie  de  înviorare 
sufletească. 

O  astfel  de  tovărăşie,  care  trăieşte  în  Berlin,  nu 
are  o  existenţă  veche.  Din  pricina  aceasta,  avem  a  face 
numai  cu  începuturi,  care  însă  au  apucat  să  facă  mult 
bine  şi  să  aducă  îndreptări  temeinice. 

Cu  puţini  ani  înaintea  marelui  răsboiu,  200  de 
mame  se  găseau  strânse  în  Berlin  într’o  astfel  de  to¬ 
vărăşie.  Ele  se  găseau  împărţite  în  oraş  pe  cercuri  mi¬ 
sionare,  fiind  câte  60  într’un  cerc. 

Conducerea  era  numai  în  mâna  femeilor,  putând 
astfel  să-şi  deschidă  mai  uşor  inima  una  către  alta.  Ele 
se  adună  Miercuri  seara  odată  la  2  săptămâni  dela 
8 — 10  fără  un  sfert.  Cu  cântare  şi  rugăciune  încep  şi 
încheie  adunările,  care  au  oarecare  alcătuire  deosebită 
vara  sau  iarna,  când  iau  ceaiul  împreună. 

Din  pricină  că  e  gr^u  pentru  o  singură  conducă¬ 
toare  să  poată  avea  grije  de  vieaţa  alor  60—70  de  membre 
munca  este  împărţită  între  mai  multe  ajutoare,  care  au 
în  cercul  lor  de  îngrijire  sufletească  8—10  membre.  Ele 
se  adună  toate,  împreună  cu  conducătoarea,  la  o  şedinţă 
lunară,  în  care  discută  experienţele,  grijile  şi  dorinţele 
lor  şi  se  roagă  pentru  grupele  lor. 

Cu  această  organizare  a  lucrat  tovărăşia. 

Dacă  ne  întrebăm  acum  ce  a  făcut  ea,  trebue  să 
spunem  mai  întâi,  în  general,  că  pentru  multe  mame, 
tovărăşia  a  slujit  ca  o  oază  în  pustia  vieţii  lor.  Le-a 
adus  odihnă  sufletească  şi  blândă  mângâiere,  «le-a  des¬ 
chis  drumul  spre  izvoarele  puterii,  din  care  să  poată 
scoate  curaj  nou,  bucurie  şi  pace,  pentruca  în  greutăţile, 
luptele  şi  nevoile  zilnice,  să  se  arate  şi  să  se  susţie  cu 
vitejie  împotriva  tuturor  puterilor  rele  şi  vrăjmaşe  ale 
familiei,  ca  o  sare  şi  o  lumină.  O  schimbare  deplină 
şi  temeinică  poate  fi  numai  în  familiile  unde  gospodina, 
mama  sufere  o  prefacere  adâncă  şi  totală,  numai  în  fa¬ 
miliile  în  care  ea  se  alipeşte  de  crucea  Golgotei  în  căinţă 
cinstită  şi  credinţă  arzătoare,  singurul  lor  izvor  de  unde  vine 
ajutor  şi  mântuire,  lumină  şi  vieaţă;  numai  acolo  unde 
ea  e  ca  o  preoteasă,  a  cărei  întreagă  fiinţă  e  încunjurată 
de  o  atmosferă  sfântă  şi  liniştită»  (Sch legelmilch ).  Numai 
când  se  ştie  cât  de  amară  e  vieaţa  unor  soţii  în  casele 
lor,  îşi  poate  închipui  cineva  ce  mult  înseamnă  să  te 
smulgi  din  ea  din  când  în  când,  sâ  te  găseşti  de  pe 
pământ  în  rai,  să  guşti  clipe  dulci,  prin  care  să  poţi 
trece  peste  tristeţele  vieţii  pe  care  o  duci  acasă.  «Cât 
de  mult  au  ele  nevoie  de  mângâiere  şi  încurajare  în 
necazurile  şi  luptele  zilnice  ale  lor!  Cât  de  rar  găsesc 
«le,  mai  cu  seamă  în  marile  oraşe  pline  de  lume,  un 

suflet  care  să  ia  parte  la  durerea  ta,  o  prietenă  cu  le¬ 
pădare  de  sine  şi  cu  cugetare  creştinească!  Adeseori 
eşti  adânc  mişcat  de  groaznicele  arătări  ale  mizeriei  şi 
robiei  femeieşti,  în  care  zac  astfel  de  femei  sărace  şi 
adânc  chinuite,  în  a  căror  vieaţă  atât  de  rar  străbate  o 
caldă  rază  de  soare,  un  cuvânt  prietenesc  şi  înviorător. 

«De  multe  ori  ele  nu  sunt  alta  decât  vite  de  po¬ 
vară  greu  chinuite,  care  în  toate  zilele,  şi  Dumineca, 
trebuie  s’o  ducă  în  jug  cu  tăcere.  Şi  dacă  din  osteneala 
zilelor  lor  tânjesc  după  lumină,  dacă  îşi  mai  caută  Biblia 
de  nuntă,  in  cazul  când  mai  au  una  ori  au  avut,  şi  o 
scutură  de  colb  şi  se  înalţă  către  Dumnezeu  prin  ru¬ 
găciune  şi  cu  lacrimi,  prea  adeseori  au  de  răbdat  bat¬ 
jocuri  şi  ocări  din  partea  bărbatului  grosolan  ori  a  co¬ 
piilor  mari,  precum:  «O!  vrei  să  te  faci  călugăriţă!»  — 
Nu  totdeauna,  dar  destul  de%  des». 1 

In  adunările  acestor  mame,  lucrul  cel  mai  de  seamă 
este  cetirea  Bibliei,  care  se  comentează  pentru  trebuinţa 
şî  înţelegerea  lor  timp  cam  de  trei  sferturi  de  ceas. 
Afară  de  aceasta  însă,  mai  rămâne  timp  pentru  discu- 
ţiune  despre  cele  vorbite,  cum  şi  pentru  conversaţiune 
slobodă  între  mame.  Alte  ori  se  ţine  conferenţă  despre 
vre  un  subiect  din  vieaţa  femeilor. 

La  îndemâna  lor  mai  este  o  cutie,  în  care  pot  pune 
întrebări  scrise.  Acestea  vin  în  discuţiune  la  adunarea 
care  urmează.  De  obicei,  aceste  întrebări  sunt  despre 
locurile  grele  de  înţeles  din  Biblie,  ceeace  arată  că  ma¬ 
mele  mai  citesc  Biblia  şi  acasă.  Discuţiunea  care  se 
face  e  totdeauna  foarte  vie.  Se  mai  discută  şi  chestiuni 
de  creşterea  copiilor,  sub  conducerea  unui  pastor  sau  a 
unei  surori. 

Mare  trecere  are  în  aceste  discuţiuni  o  carte  nem¬ 
ţească  cu  titlul  «Tu  şi  copilul  tău»  (Du  und  dein  Kj.nd) 
de  autorul  Aereboe.  Se  vindeâ  cu  25  de  pfenigi  înainte 
de  răsboiu,  Intr’ânsa  se  cuprind  felurite  chestiuni  pri¬ 
vitoare  la  buna  creştere  precum  ferirea  de  alcoolism,, 
care  nenoroceşte  multe  familii,  şi  de  păcatele  destră- 


•  Schlegelmikh,  Op.  cit,  p.  125. 

bălării,  care  ruinează  pe  altele.  De  asemenea,  şi  alte 
cărţi,  potrivite  scopului,  sunt  la  îndemâna  mamelor  în 
biurourile  misiunii  orăşeneşti. 

In  timpul  anului,  mamele  mai  fac  şi  mici  escursiuni 
vara,  iar  iarna  dau  serbări,  Ia  care  sunt  poftiţi  şi  mulţi 
din  afară  de  societatea  lor.  La  aceste  serbări,  unele 
servesc  ceai,  altele  vând  cărţi,  împart  bilete,  fac  colecte, 
conduc  pe  oaspeţi  să  asculte  muzică  şi  astfel  îşi  dau 
toată  osteneala  ca  toate  să  iasă  bine. 

Dacă  ne  întrebăm  acum:  Cu  ce  rezultat?  ce  ur¬ 
mează  din  toate  acestea?  dau  ele  roade  adevărate?  să 
ascultăm  pe  unul  care  a  ascultat  chiar  din  gura  unei 
mame  ce  a  fost  una  din  aceste  tovărăşii  pentru  ea: 

Rămâne  pentru  mine  o  clipă  neuitată  când  una  din  aceste 
mame.  după  ziua  naşterii  ei  (la  care  i  s’a  cântat  în  societate, 
ca  de  obicei,  cântecul  zilei  de  naştere  cerut  de  ea),  cu  faţa  lu¬ 
minoasă  mi-a  arătat  noua  ei  Biblie,  pe  care  i-o  dăruise  fiul  ei 
de  12  ani,  cu  dedicarea:  « _  spre  lungă  şi  credincioasă  între¬ 

buinţare»,  şi  spuneâ  cu  lacrimi:  «Ah!  câtă  schimbare  este  în 
vieaţa  mea,  de  când  am  ajuns  aici  să  cunosc  şi  să  preţuesc 
Biblia!» 

De  sigur,  un  rezultat  care  se  va  fi  simţit  şi  în  multe 
alte  suflete. 

Iată  ce  înseamnă  tovărăşia  mamelor! 

(Va  urmă).  Arhim.  SCR1BAN. 


împărăţia  cerurilor. 

i. 

Intr’un  articol  precedent,  am  vorbit  despre  personalitatea 
lui  Isus.  Acum  ne  întrebăm:  «Despre  ce  a  vorbit  El?  Care  a 
fost  ideia  dominantă  a  predicilor  Lui?»  In  Evanghelia  lui  Marcu 
găsim  răspunsul  la  această  chestiune:  «Isus  a  venit  să  ne  ve¬ 
stească  împărăţia  cerurilor».  Şi  El  ne-o  spuneâ  prin  vorbele: 
«Împărăţia  cerurilor  e  în  mijlocul  nostru».  In  fapt,  noi  nu  putem 
cunoaşte,  nici  pe  Isus,  nici  opera  Lui,  dacă  nu  ştim  ce  înseamnă 
împărăţia  cerurilor. 

Astăzi,  mii  de  oameni  se  întreabă  de  ce  creştinismul  a 
decăzut  atâta?  Dacă  în  el  e  secretul  păcii.şi  al  fericirii,  dacă  el 

are  puterea  lui  Dumnezeu,  atunci  de  ce  nu  ne-a  scăpat  de  ca¬ 
tastrofa  răsboiului  ?  Nouăsprezece  secole  s’au  scurs  dela  venire* 
lui  Hristos  şi  creştinismul  ne  apare  tot  ca  ceva  slab  şi  neputincios. 
Adepţii  lui,  de  asemenea,  par  o  cantitate  neglijabilă.  Ei  n’au 
fost  in  stare  să  împiedice  răsboiul,  nici  să  convingă  pe  oameni 
să  facă  o  împăcare  creştinească,  după  atâta  luptă.  Sau,  dacă  ei 
au  avut  secretul  păcii  şi  al  fericirii,  de  ce,  atunci,  un  rezultat 
aşâ  de  dezastruos? 

Dar  dacă,  sub  unele  raporturi,  creştinismul  nostru  e  di¬ 
ferit  de  creştinismul  lui  Hristos?  Dacă  noi  am  proclamat  în 
numele  Lui  ceva  ce  nu  intră  în  spiritul  Evangheliei  ?  Numai 
aceasta  ar  puteâ  să  ne  explice  dezastrul  de  astăzi.  Dacă  noi 
am  luat  dela  Hristos  mai  puţin  decât  a  vrut  El  să  ne  dea, 
atunci  religia  pe  care  o  practicăm  e  o  religie  fără  avânt  şi 
fără  putere. 

Acum,  revenim  la  subiectul  nostru  şi  ne  întrebăm  care  e 
împărăţia  cerurilor ,  care  a  preocupat  atâta  pe  Hristos?  Ce  in- 
ţelegeă  El  prin  împărăţia  cerurilor ?  Pe  scurt,  am  puteâ  spune 
că  e  vieaţa  aceluia  care  vede  în  Dumnezeu  pe  tatăl  şi  în  aproa¬ 
pele  pe  fratele.  Acel  ce  realizează  aceste  adevăruri,  intră  în 
împărăţia  cerurilor.  Şi  când  mai  mulţi  oameni  trăesc  In  această 
direcţie,  atunci  împărăţia  cerurilor  apare  ca  un  factor  social 
in  vieaţă. 

Pentru  a  exprima  aceeaş  idee,  Hristos  ne  mai  spune,  că 
nu  sunt  decât  două  porunci  —  a  iubi  pe  Dumnezeu  şi  a  iubi 
pe  aproapele.  Acel  ce  ascultă  de  aceste  două  porunci,  intră 
in  împărăţia  cerurilor. 

Hristos  s’a  coborît  întrio  lume  tristă  şi  împovorată,  despre 
care  Mazzini  spune:  «Pretutindeni  auzeai  un  zgomot  surd  de 
moarte.  Totul  tremură,  cerul  şi  pământul...  Filozofia  se  înfun¬ 
dase  în  scepticism,  pe  urmă  în  epicureism  şi,  în  fine,  în  subti¬ 
litate  de  vorbe  goale.  Poezia  degenerase  în  satiră».  Toate  re¬ 
lele  sociale  se  deslănţuiseră.  Societatea  aveâ  un  aspect  tragic  şi 
crud,  chiar  civilizaţia  păreâ  că  se  prăbuşeşte.  Multă  lume,  ne¬ 
putând  suportă  o  aşâ  vieaţă,  îşi  puneâ  capăt  zilelor.  Dar  Isus 
nu  perde  nădejdea.  El  spuse:  «Să  clădim  altă  împărăţie,  înte¬ 
meiată  pe  principii  diferite.  Să  începem  potrivind  vieaţa  noa¬ 
stră  cu  duhul  lui  Dumnezeu.  Să  răsturnăm  lumea  actuală». 

Cuvintele  Lui  nu  erau  ale  unui  fanatic  sau  ale  unui  visător;: 
El  vorbî  cu  linişte  şi  siguranţă.  El  nu  numai  că  chemă  oamenii 
$ă  clădească  această  impărăţie,  ci  Ie  spuneâ  că  ea  se  află  în 
mijlocul  lor.  El  nu  se  înspăimântă  nici  de  puterea  imperiului 
roman,  nici  de  batalioanele  oştii  lui  Mamona.  Cu  toate  că, 
judecându-L  după  exterior,  Isus  eră  un  om  simplu  şi  fără  ex¬ 
perienţa  lumii,  El  exprimă  aceste  concepţiuni  îndrăsneţe  şi 
privea  vieaţa  cu  ochii  unui  cuceritor.  El  îndrăsneâ  să  nutrească 
planurile  cele  mai  măreţe,  pe  care  nici  o  minte  omenească  nu 
le-a  conceput  vre-odată.  Ei  ştia  că  venirea  Lui  pe  pământ  erâ 
dejâ  începutul  împărăţiei  cerurilor,  care  s’ar  realiză,  cu  siguranţă, 
dacă  oamenii  ar  lăsă  pe  Dumnezeu  să  intre  în  vieaţa  lor. 

Multe  persoane,  în  zilele  noastre,  nu  pot  suportă  ideea  că 
trebue  să  se  ocupe  de  sufletul  lor.  Ei  nici  nu  vor  să  ştie  ce 
vor  deveni  după  moarte.  Ei  nu  se  ocupă  decât  de  chestiunile 
pământeşti,  preocupările  zilnice,  necazurile  inevitabile  ale  vieţiL 
Unii  sunt  aşâ  de  sdrobiţi,  fie  de  boală  sau  de  sărăcie,  fie  de 
nedreptăţile  ce  li  se  fac,  că  chestiunea  sufletului,  în  timp  ce 
toată  lumea  geme  sub  povara  vieţei,  li  se  pare  o  nebunie.  Dar 
lsus  a  zis :  Duhul  Domnului  peste  mine,  pentru  care  m'a  uns  a 
binevesti  săracilor,  m'a  trimes  a  tămădui  pe  cei  sdrobiţi  la  inimă,, 
a  propovedui  robilor  iertare  şi  orbilor  vedere,  a  slobozi  pe  cei 
sfărâmaţi  întru  uşurare,  a  propovedui  anul  Domnului  bine  primit 
(Luca  4,  18).  Proiectul  lui  lsus  cuprindeâ  tot  ce  poate  dori 
inima  noastră,  tot  ce  poate  cere  cel  mai  îndrâsneţ  reformator 
modern.  Scopul  Lui  eră  de  a  da  o  vieaţă  plină,  liberă  şi  fe¬ 
ricită  fiecărei  creaturi  a  lui  Dumnezeu. 

Sunt  mulţi  reformatori  în  ^Jele  noastre,  însufleţiţi  de  sen¬ 
timente  sincere  şi  pasiuni  curate,  dar  opera  lor  rămâne  nerod¬ 
nică.  Şi  de  multeori  se  opresc  din  drumul  lor,  descurajaţi. 
Cauza  6  lipsa  unei  călăuze,  care  să  le  dea  un  plan  de  lucru,, 
care  să  le  arate  adevărata  cale.  Aceştia  aşteaptă  pe  lsus,  cu 
toate  că  în  mod  inconştient.  El  singur  poate  fi  conducătorul,, 
care  să  dea  oamenilor  puterea  de  care  au  nevoe, 

Ca  să  intrăm  în  Împărăţia  cerurilor,  ce  condiţiuni  trebuie 
să  împlinim?  Iată  ce-a  răspuns  lsus  la  această  întrebare:  Cele e- 
vrea  să  vie  după  mine,  să  se  lapede  de  sine,  să-şi  ia  crucea  şi 
să-mi  urmeze  mie.  Că  cine  vrea  să-şi  mântuiască  sufletul  săjM 

perde-l-va  pe  el,  iar  cine-şi  va  perde  sufletul  său  pentru  mine, 
îl  va  află  (Matei  16,  24—25).  Oricine  vine  către  mine  şi  nu  se 
lapădă  de  tatăl  său  şi  de  mamă  şi  de  femeie  şi  de  feciori  şi  de 
fraţi  şi  de  surori,  încă  şi  de  sufletul  său,  nu  poate  fi  ucenic  al 
meu  (Luca  14,  26). 

Aceste  cuvinte  noi  le  Întâlnim  adeseori  în  Învăţăturile  lui 
Isus.  El  cere  o  lăpădare  întreagă  şi  desăvârşită.  Acel  ce  se 
uită  Înapoi  şi  nu  renunţă  decât  în  parte,  nu  e  vrednic  de  Hri- 
stos.  In  pragul  împărăţiei  cerurilor  se  cere  o  deplină  lădădare 
de  sine.  Ce  însemnează  aceasta? 

Aceasta  înseamnă,  că  scopul  vieţii  noastre  nu  trebuie  să 
fim  noi  înşine.  Isus  ne  cere  o  lăpădare  desăvârşită  de  fiinţa 
noastră.  La  aceste  cuvinte,  sigur  că  mulţi  ar  puteâ  spune: 
«Dacă  ar  trebui  să  renunţăm  la  toate  ambiţiile  şi  la  toate  pla¬ 
nurile  noastre,  dacă  noi  n’am  mai  luptă  pentru  a  satisface  do¬ 
rinţele  noastre,  vieaţa  ne-ar  fi  ca  şi  moartea.  Şi  Isus  nu  des- 
aprobă  acest  punct  de  vedere.  E!  singur  a  spus,  că  pentru  a 
intră  în  împărăţia  cerurilor,  trebuie  mai  întâi  să  mori.  Dar  conr 
tinuă  zicând,  că  această  moarte  este  singura  cale  care  duce  Ia 
vieaţa  reală,  folositoare  şi  cu  adevărat  fericită.  El  nu  spune  să 
renunţăm  numai  la  păcat,  ci  la  toată  vieaţa  noastră,  pe  care  am 
clădit-o  pentru  fericirea  noastră  proprie.  După  cum  soldatul, 
care  se  duce  ia  luptă,  spune:  «Mă  duc  să-mi  scap  patria,  chiar 
cu  preţul  vieţii  mele»,  aşâ  şi  un  creştin  ar  trebui  să  spuie :  «Voi 
sluji  lui  Hristos;  puţin  îmi  pasă  de  vieaţă».  Dar  celce,  apucând 
această  cale,  permite  gândurilor  egoiste  să-l  distragă  din  mi¬ 
siunea  lui,  acela  nu  e  un  ucenic  adevărat. 

Când  această  mare  prefacere  se  petrece  în  vieaţa  unui 
om,  se  zice,  că  e  convertit.  Şi  numai  aceasta  e  adevărata  formă 
a  convertirii.  Oricâtă  experienţă  ar  aveâ  cineva,  dacă  el  nu  e 
liberat  de  impulsiunile  iui  egoiste,  nu  e  convertit.  A  cere  o 
renunţare  aşâ  de  absolută,  poate  să  ni  se  pară  absurd,  însă 
aceasta  ne-a  cerut-o  Hristos.  Noi  putem  s’o  primim  sau  s'o 
refuzăm,  dar  nu  putem  fi  creştini  pe  nici  o  altă  cale. 

Ajunşi  aici,  ne  întrebăm:  «Care  sunt  rezultatele  acestei 
renunţări?»  Primul  rezultat  e,  că  ambiţiile  care  aţâţă  pe  oameni 
şi-i  înveninează,  sunt  tăiate  dela  rădăcină.  Pasiunea  banului, 
dragostea  de  putere  şi  de  glorie,  dorinţa  de  a  întrece  pe  alţii, 

pier  îndată  ce  suntem  liberaţi  de  noi  înşine.  Aceasta  nn  în¬ 
semnează  că  omul  nu  trebuie  să  muncească  pentru  întreţinerea 
Iui  şi  a  familiei.  Isus  singur  a  spus:  «Tatăl  nostru  ştie,  că  voi 
aveţi  nevoie  de  aceste  lucruri».  Insă  nu  aceasta  va  fi  ţinta  uce¬ 
nicului.  Idealul  lui  va  fi  Hristos. 

Dacă  privim  doi  oameni,  având  aceeaşi  activitate,  unul 
lucrând  pentru  ban  şi  altul  pentru  binele  societăţii,  noi  nu  vedem 
în  ei  nici  o  diferenţă.  Dar  moralmente  ei  sunt  doi  poli  deosebiţi. 
Am  puteâ  spune,  că  nici  nu  aparţin  aceleiaşi  lumi.  Diferenţa 
între  atitudinile  lor  spirituale  e  enormă. 

Considerând  un  moment  răsboiul,  noi  vedem  că,  în  general, 
cauzele  lui  sunt  lăcomia  de  bani  şi  dragostea  de  putere.  Po¬ 
poarele  se  bat,  pentrucă  vor  să  se  întreacă  unul  pe  altul.  Atâta 
timp  cât  vor  fi  pe  iume  două  naţiuni,  având  această  politică, 
răsboiul,  cu  urmările  lui,  va  fi  inevitabil.  Insă  îndată  ce 'omul 
pune  slujbe  lui  Dumnezeu  înaintea  lui,  atunci  forţamente,  do¬ 
rinţa  de  a  întrece  pe  altul,  râvna,  lăcomia  de  bani,  vor  dispăreâ. 
Deci  acel  ce  luptă  pentru  împărăţia  cerurilor,  nu  poate  fi  par¬ 
tizan  al  răsboiului.  El  nu  mai  caută  să-şi  satisfacă  ambiţiunile 
lui,  ci  devine  o  forţă  pentru  protecţia  şi  ajutorul  celorlalţi.  îm¬ 
părăţia  cerurilor  este  singurul  leac  contra  felelor  sociale,  naţionale 
şi  internaţionale. 

Pentru  a  limpezi  mai  bine  această  chestiune,  trebuie  să 
ne  amintim  de  cuvintele  lui  Isus:  Am  venit  pentrucă  discipolii 
mei  să  aibă  vieaţa  (ioan  10,  10).  Deci,  prin  renunţarea  la  noi 
Înşine,  El  n’a  înţeles  a  trăi  o  vieaţă  tristă  şi  retrasă,  cum  o  înţeleg 
unii.  înfăţişarea  vieţii  noastre  pe  pământ  i  se  părea  lui  Isus 
săracă  şi  chinuită  —  o  luptă  tristă  şi  chinuită  pentru  lucruri 
fără  valoare.  Ne  petrecem  vieaţa  alergâud  după  aur,  rostogo- 
lindu-ne  în  nămolul  plăcerilor,  împingându-ne  unul  pe  altul,  în 
timp  ce  Isus  ne  oferă  o  vieaţă  liberă,  fericită  şi  armonioasă. 

Lăpădarea  de  sine  nu  însemnează  traiul  departe  de  societate. 
Ace)  ce  lucrează  în  lume,  să-şi  continue  lucrul  său,  să-şi  des- 
voaite  darurile  şi  talentele,  insă  atunci  munca  lui  va  avea 
alt  scop.  In  Ioc  să  lucreze  pentru  fericirea  sa  proprie,  va  lucră 
pentru  binele  omenirii.  Slujitorii  Statului,  în  loc  să  lucreze  cu 
gândul  de  a  ajunge  la  putere,  să  lucreze  pentru  binele  naţiunii. 
Medicii  nu  vor  mai  avea  în  vedere  câştigul,  ci  sănătatea  bol- 

navului.  Muzicantul  nu  va  mai  lucră  pentru  ban,  ci  pentru  » 
înălţă  sentimentele  şi  a  înveseli  inima  ascultătorilor.  In  general» 
elementul  egoist  va  perl  şi  va  face  loc  unui  sentiment  mai 
nobil,  mai  Înalt,  care  îmbogăţeşte  vieaţa  noastră  morală  şi  o 
face  mai  fericită.  Şi  aşă  se  adeveresc  cuvintele  lui  Isus,  că  celce 
va  pierde  vieaţa  o  va  află,  iar  celce  va  ţineă  la  vieaţa  lui,  o  va 
pierde.  Şi  lsus  adaugă  zicând:  Şi  toate  celelalte  (de  trebuinţă) 
se  vor  adăugă  vouă.  Numai  acela  trăieşte  adevărata  vieaţă,  care 
ţinteşte  mai  mult  decât  interesul  personal  şi  care  e  liberat  de 
lanţul  ambiţiunilor  deşarte. 


II. 

Chestiunea  împărăţiei  cerurilor,  pe  care  am  prezentat-o 
până  acum  în  trăsături  generale,  implică  şi  alte  puncte,  asupra 
cărora  vom  reveni  mai  jos. 

Ideia  renunţării  poate  păreâ  foarte  atrăgătoare  sufletelor 
nobile  şi  idealiste.  Cavalerul  medieval  niciodată  nu  se  gândeă 
la  riscul  de  a-şi  pierde  vieaţa,  când  o  cauză  de  onoare  eră  în 
joc.  Soldatul  nu  devine  adevărat  soldat  decât  când  dragostea 
de  patrie  li  eclipsează  pericolele  răsboiului.  Concepţia  unei  lumi 
nouă,  altfel  organizată,  poate  păreâ  fermecătoare  acelor  des- 
gustaţi  de  mizeriile  şi  nedreptăţile  lumii  actuale. 

Dar  a  intra  în  împărăţia  cerurilor  nu  e  lucru  aşă  de  uşor» 
după  cum  pare  la  început.  Evanghelia  spune:  «Fericiţi  cei  blânzi». 
Blândeţa  e  una  din  virtuţile  pe  care  o  admirăm  mai  mult  la 
alţii,  însă  fără  a  fi  dispuşi  de  a  ne  face  noi  înşine  blânzi.  De 
multeori  se  confundă  blândeţa  cu  slăbiciunea  sau  lipsa  de  per¬ 
sonalitate.  Aceasta  e  o  greşală.  Isus  eră  blând,  însă  nimeni  n’a 
avut  mai  mult  curaj,  mai  multă  tărie  de  caracter  ca  Dânsul. 
Blândeţa  creştină  ne  arată  că  adevăratul  control  de  sine,  constă 
în  a  nu  ne  aprinde  la  o  provocare.  Cel  slab  e  cel  violent  care 
se  înfurie  şi  nu-şi  poate  stăpâni  mânia.  Ne  trebue  deci  multă 
tărie  pentru  a  puteâ  fi  blânzi  cum  eră  Isus.  E  foarte  greu  de 
a  fi  blând,  pentrucă  blândeţa  implică  umilinţă.  Am  văzut  mai 
sus  că  Impărăţa  cerurilor  cere  renunţarea,  şi  din  toate  renun¬ 
ţările  cea  mai  grea  e  renunţarea  Ia  mândria  persoanei  noastre; 
E  uşor  a  refuză  plăcerile  trupului,  dar  a  refuză  pe  ale  spiri¬ 
tului,  iată  ce-i  mai  greul 

Legea  mozaică  spune:  «Ochi  pentru  ochi  şi  dinte  pentru 
dinte».  Aceasta  e  concepţia  de  justiţie  ce  o  găsim  la  majoritatea 
oamenilor.  Isus  Hristos  ne-a  Învăţat  să  iertăm  celor  ce  ne-au 
greşit,  după  cum  şi  El  a  iertat  ucigaşilor  Lui.  Evident,  lucrul 
e  contra  naturei.  Cicerone  a  zis  că  omul  cel  mai  fericit  e  acel 
ce  poate  spune  că  nimeni  n’a  făcut  mai  mult  bine  prietinilor 
lui  şi  nici  mai  mult  rău  dujmanilor  lui.  Insă  Hristos,  pe  de  altă 
parte,  a  spus  că  omul  fericit  e  acel  ce  iartă  pe  duşmanii  lui. 
Unuia  din  ucenicii  care  l-a  întrebat  dacă  trebuie  să  ierte  până» 
de  şapte  ori,  El  a  răspuns:  «Nu  până  de  şapte  ori,  ci  până  de 
şaptezeci  de  ori  câte  şapte».  Mulţi  pot  vedea  aici  un  semn  de 
slăbiciune,  însă  iertarea  absolută  implică  o  mare  forţă.  Aristotei, 
schiţând  figura  unui  personaj,  spuneâ  de  el  că  eră  prea  mare 
pentru  a  da  atenţia  micilor  ofense,  dar  că  se  răzbună  teribil 
pentru  marile  ofense.  Hristos  însă,  având  o  conştiinţă  morală 
mai  profundă,  declară  că  adevărata  măreţie  sufletească  iartă 
orice  greşală.  El  a  ajuns  la  înălţimi  neîntrevăzute  şi  nevisate 
chiar  de  acest  mare  moralist  grec,  când  El  s’a  rugat :  «lartă-le, 
Doamne,  că  nu  ştiu  ce  fac».  Singurul  mijloc  de  a  birul  răul  e 
iertarea.  Ameninţările  şi  pedepsele  nu  pot  distruge  sămânţa 
răului  în  om.  Puterea  răului  e  mai  tare  decât  frica  de  pedeapsă, 
dar  ea  nu  e  mai  tare  decât  dragostea  care  iartă.  Isus  s'a  servit 
de  această  armă  cu  Magdalena,  cu  tâlharul  de  pe  cruce,  cu  Petru 
şi  cu  Zaheu.  Şi  fn  toate  aceste  cazuri  rezultatul  a  fost  bun.  Ier¬ 
tarea  stârpeşte  răul,  pentrucă  ea  câştigă  sufletul  răufăcătorului, 
în  care  se  produce  o  luptă.  Ea  scapă  pe  păcătos,  pentrucă  ea 
deşteaptă  ce*i  mai  bun  în  sufleiul  lui.  De  aceea  Isus  a  consi¬ 
derat-o  ca  una  din  principiile  fundamentale  ale  Împărăţiei  ce¬ 
rurilor.  Fără  îndoială,  lucrul  e  foarte  greu,  căci  sentimente  ca: 
indignarea,  amărăciunea,  ura,  care  de  multeori  se  îmbracă  în 
haina  dreptăţii,  trebuiesc  toate  controlate  înainte  de  a  puteă 
servi  lui  Hristos,  Nici  un  om  cu  experienţă  nu  poate  spune  că 
a  urmă  lui  Hristos  e  lucru  uşor. 

IU. 

Iată-ne  ajunşi  la  ultimul  punct  al  acestui  capitol,  Hristos 
a  Înştiinţat  pe  ucenici  de  suferinţele  inevitabile  ce  vor  îndură 
acei  ce-L  vor  mărturisi:  Feriţi-vă  de  oameni,  că  vă  vor  da  în 

2* 


240  — 


soboare  şi  întru  adunările  lor  vă  vor  bate  pe  voi...  Şi  veţi  fi 
arăţi  de  toţi  pentru  numele  meu.  (Mateiu  10,  17 — 21).  Cetind 
aceste  rânduri,  am  putea  spune  că  aceste  profeţii  n'au  nici  un 
raport  cu  noi.  Mulţi  cred  că  zilele  persecuţiei  s’au  terminat  şi 
că  un  ucenic  al  lui  Hristos  poate  să  trăiască  vieaţa  în  tihnă,  fără 
a  se  teme  de  nimic.  Insă,  dacă  vieaţa  noastră  e  în  adevărată 
armonie  cu  principiile  Evangheliei,  atunci  vedem  că  zilele  per¬ 
secuţiei  nu  s’au  trecut,  ci  ele  iau  altă  formă,  după  epoca  în  care 
trăim.  Persecuţia  trupului  numai  este  îngăduită  în  zilele  noastre, 
însă  adevăraţii  creştini  sunt  desconsideraţi,  calificaţi  de  oameni 
ciudaţi,  extraordinari  şi  fanatici.  Prietenii  care  odinioară  îi  iubeau, 
fug  de  societatea  lor,  aşă  că  la  un  moment  dat,  se  simţesc 
singuri  şi  părăsiţi.  Adevăratul  ucenic  trebuie  să  se  aştepte  la 
o  cale  spinoasă  şi  singuratică.  Aceasta  ar  putea  înspăimântă  o 
natură  sfioasă.  Insă  Hristos  a  spus:  Dacă  lumea  vă  ureşte,  să 
ştiţi  că  pe  mine  mai  nainte  decât  pe  voi  m'a  urât  (loan  15  18), 
Celce  nu- şi  ia  crucea  sa  şi  nu-mi  urmează  mie ,  nu  e  vrednic  de  mine. 
Sufletul  ucenicului  poate  să  trăiască  la  înălţimi  unde  suflă  ze¬ 
firul  fericirii  divine  pentru  acei  ce  renasc  la  o  altă  vieaţă,  dar 
vieaţa  Iui  de  toatej  zilele  e  o  continuă  cruce.  Ucenicul  e  in  luptă 
cu  spiritul  lumesc,  iar  dacă  se  Împacă  cu  el,  atunci  el  se  lapădă 
de  Hristos. 

Mulţi,  cetind  aceste  rânduri  ar  puteâ  spune:  <A  urma  lui 
Hristos  e  un  ideal  foarte  frumos  însă  imposibil  de  realizat. 
Programul  ce  ni  se  prezintă  e  impracticabil,  tocmai  din  cauza 
naturii  noastre  care  se  revoltă  în  faţa  renunţării».  De  obicei, 
se  cere  o  religie  care  nu  pretinde  aşă  de  mult,  şi  care  să  se 
conformeze  întru  câtva  cu  natura  omului,  care  în  fond  este 
egoistă.  Am  auzit  mulţi  oameni  zicând:  «A  căută  să  semeni 
lui  Hristos,  e  aţi  pierde  vremea.  A  fost  un  timp  când  am  în¬ 
cercat  şi  eu  să  merg  pe  acest  drum,  însă  văzând  că  suişul  e 
prea  obositor,  m’am  întors  să  caut  o  cale  mai  uşoară.  In  fine 
am  ajuns  la  concluzia  că-i  mult  mai  cinstit  a  nu  pretinde  să  fi 
creştin».  Şi  aşă,  sfârşesc  oamenii,  prin  a  nu  mai  luâ  în  serios 
cuvintele  lui  Hristos,  pe  care-1  consideră  ca  visător  şi  idealist. 
Insă,  dacă  observăm  bine  persoana  lui  Isus,  noi  vedem  că 
idealismul  lui  nu  constă  în  ignorarea  păcatelor,  care  sânt  adânc 
săpate  în  inima  omenească.  El  n’a  închis  ochii  asupra  relelor 

societăţii,  care  pe  alţi  moralişti,  i-au  Împins  la  disperare  şi  la 
cinism.  El  a  băut  până  la  drojdie,  tragicul  şi  sfâşietorul  păhar 
al  cunoştinţei.  Insă  El  n’a  văzut  in  om  numai  păcatul,  ci  şi 
partea  dumnezeească,  pe  care  oamenii  nici  n’o  bănuesc,  înă¬ 
buşită  fiind  de  preocupările  zilnice  şi  de  egoismul  lor.  Pentru 
omul  făcut  după  chipul  lui  Dumnezeu  a  murit  Hristos,  ca  să-l 
scoată  din  ghiarele  păcatului  şi  să-l  mântuiască.  El  s’a  coborît 
pe  pământ  pentru  a-i  face  cunoscut  origina  lui  cerească,  de 
care  el  nu-şi  mai  aduce  aminte  să  dea  vieaţă  germenului  dum- 
nezeesc  ce  stă  ascuns  în  fiinţa  noastră. 

E  drept  că  renunţarea  e  contra  naturii,  pentrucă  noi,  nici 
odată,  nu  vom  puteâ  ajunge  la  idealul  creştin,  prin  propriile 
noastre  sforţări.  Intr’o  zi,  când  ucenicii  vorbeau  cu  Isus  despre 
mântuire,  acesta  le  zise:  «Mai  degrabă  va  intră  cămila  prin  ure¬ 
chile  acului,  decât  bogatul  in  împărăţia  cerurilor».  Ucenicii, 
miraţi,  L-au  întrebat:  «Atunci  cine  se  poate  mântui»?  iar  Isus 
le-a  răspuns:  «Celece  sunt  cu  neputinţă  laţoameni  sunt  cu  putinţă 
la' Dumnezeu».  Eră  convingerea  Lui,  că  omul  poate  face  tot, 
dacă  stă  în  unire  cu  Dumnezeu.  Şi  |E1  n’a  promis  împărăţia 
cerurilor  la  ort  şi  cine,  ci  numai  acelora  în  inima  cărora  poate 
locui  Dumnezeu.  Stând  în-unire  cu'dânsul,  noi  putem  face  lu¬ 
cruri  imposibile  naturei  noastre. 

Istoria  ne  prezintă  pe  Ghedeon  ca  pe  un  om  fricos  şi  ne- 
mulţămit,  ducând  o  vieaţă  simplă  şi  retrasă.  Dar  Intr’o  zi  el 
auzi  glasul  lui  Dumnezeu  care-1  chemă.  Atunci  el,  cuprins  de 
frică,  căută  să  se  ascundă.  Dar  glasul  se  auzi  mai  stăruitor  şi-î 
zise:  «Nu  te  teme,  du-te  de  scapă  Israilul  din  mâna  lui  Madian». 
Ghedeon  răspunse  uimit;  «Eu,  cel  mai  mic  din  casa  tatălui  meu, 
să  scap  Israilul!  Dar  ce  poate  face  un  biet  om  ca  mine?» 
«Du-te,  ii  zise  Dumnezeu,  n’avea  grijă,  eu  voi  fi  cu  tine».  Şi 
aşă  Ghedeon  s’a  dus  şi  a  scăpat  Israilul.  Istoria  Iui  lenmia  ne 
arată  acelaş  lucru.  El  erâ  cel  mai  simţitor,  mai  sfios,  mai  retras 
dintre  toţi  eroii  evrei.  Idealul  lui  erâ  de  a  avea  o  căsuţă,  unde 
să  trăiască  liniştit  şi  departe  de  lume,  cu  nevasta  şi  copiii  lui. 
Dar  Dumnezeu  ii  păstră  altă  cale.  El  a  trebuit  să  plece  şi  să 
săvârşeaseă  una  din  cele  mai  vitejeşti  fapte  ce  s’au  săvlrşit 
vreodată  în  istorie. 

De  asemenea,  cetim  noi  in  Psalmi:  Intru  numele  tău  de 
nimic  vom  face  pe  ceice  se  scoală  asupra  noastră ,  pentrucă  nu 

spre  arcul  meu  vei  nădăjdui,  nici  sabia  mea  nu  mi  va  mântui , 
că  tu  ne  ai  mântuit  pe  noi.  (Psalm  43,  7—9).  Domnul  este  scu- 
titorul  vieţii  mele,  de  cine  mă  voi  înfricoşâ?  (Ps.  26,  2).  Iar 
profetul  Zaharia  a  spus:  Nu  întru  putere  mare,  nici  întru  tărie , 
ci  întru  Duhul  meu,  zice  Domnul  (4,  6).  Sf.  Pavel  a  zis:  Toate 
le  pot  în  Hristos,  celce  mi  întăreşte.  (Filipeni  4,  13).  Pe  lângă 
aceste  mărturii,  mai  adăugăm  şi  cuvintele  lui  Hristos,  care  de¬ 
clară:  De  la  mipe  însumi  nu  fac  nimic  (loan  8,  28),  Tatăl,  celce 
petrece  întru  mine  acela  face  lucrurile  (loan  14,  10).  El  trăia  tot 
prin  puterea  pe  care  o  primea  dela  Dumnezeu, 

Tot  aşa,  prin  forţa  noastră,  noi  nu  vom  intră  niciodată 
în"lmpărăţia  cerurilor,  pe  când,  stând  în  unire  cu  Dumnezeu, 
noi  căpătăm  forţa  spirituală,  care  ne  permite  să  ajungem  culmi 
inaccesibile  forţei  noastre  omeneşti.  Nu  există  vieaţă,  ori  cât  de 
fericită  ar  fi,  care  să  fie  comparată  cu  vieaţa  acelora  ce  stau  în 
unire  cu  Dumnezeu.  Şi  care  din  noi,  cunoscând  aceasta,  s’ar 
mai  închide  în  egoismul  lui,  căutând  veşnic  spre  pământul  în¬ 
tunecos,  în  Ioc  să-şi  inalţe  privirea  spre  veşnica  lumină  şi  fe¬ 
ricire  a  cerurilor? 

Tradus  şi  adaptat  din  eglezeşte  de 

Florica  SCRIBAN, 

absolventă  în  litere  dela  universitatea  din  Lausanne,  Elveţia 

Convorbiri  asupra  legăturilor  Bisericii  cu  credincioşii 

pe  baza  mo  lit  volnicului.  Studiu  din  domeniul  teologiei  pastorale. 
Prelucrare  din  limba  franceză  de  Iile  loan  Beleuţă,  protodiacon, 
profesor  seminarial,  Sibiiu  1922,  p.  146.  Preţul:  Lei  15'—. 

Cartea,  pe  care  o  tipăreşte  părintele  Beleuţă,  este  o  fru¬ 
moasă  interpretare  spirituală  a  slujbelor  din  molitvelnic,  după  un 
autor  rus,  tradus  in  franţuzeşte.  In  forma  unor  convorbiri,  mai 
bine  zis,  a  unor  cuvântări,  se  expune  cald  şi  vioi  învăţătura  bise¬ 
ricii,  pusă  în  legătură  cu  cuprinsul  cărţii,  pe  care  preotul  o  are 
zilnic  în  mână,  îndeplinind  din  ea  rugăciunile  pentru  trebuinţele 
vieţii  creştineşti.  Nu  se  poate  un  mai  frumos  tâlc  al  diferitelor 
slujbe.  Recomandăm  cu  căldură  fraţilor  preoţi  să  cetească,  să 
studieze  cartea  părintelui  Beleuţă,  ca  pe  un  îmbelşugat  izvor  de 

Însufleţire  şi  edificare  proprie  şi  pentrucă  ea  cuprinde  bogat  ma¬ 
terial  de  învăţătură,  creştinească  pentru  trebuinţele  sufleteşti  ale 
credincioşilor, 

* 

Tatăl  nostru.  Cartea  vremii,  lucrată  de  Const.  Popescu, 
preot,  Constanţa  1922,  p.  96.  Preţul  Lei  12- — . 

Un  preot,  cu  înţelegere  pentru  nevoile  unui  suflet  de  creştin 
în  vremile  de  azi,  cu  râvnă  şi  devotament  in  lucrul  său  de  a  da 
tot  ce  poate  pentru  a  sluji  mai  bine  acestui  suflet,  scrie  cartea 
de  mai  sus,  după  ideile  şi  planul,  împrumutate  din  revista  biseri¬ 
cească  franceză  „L’Ami  du  Clerge".  Preoţi  mea  noastră  cetindu-o 
va  găsi  în  ea  material  bogat  şi  orientări  bune  de  felul  cum  se 
poate  încopciâ  cuvântul  învăţăturei  netrecâtoare  de  trebuinţele 
vieţii  de  toate  zilele.  Broşura  să  se  ceară  dela  autor,  Gara  Palas- 
Constanţa,  trimiţând  pe  lângă  preţul  ei,  şi  Lei  2‘5l)  pentru  porto. 

* 

Biserica  Ortodoxă  Română  şi  problema  unificării,  studiu 
de  drept  bisericesc,  de  Dr.  Vaier  Moldovan,  Cluj  1922,  p.  184. 
Preţul  Lei  20 — . 

Unul  dintre  cei  mai  de  seamă  jurişti  ardeleni,  fiu  al  bisericei 
noastre  ortodoxe,  expune  sistematic  într’o  broşură  străduinţele  de¬ 
puse  până  acum  în  cauza  marei  probleme  a  unificării  bisericeşti. 
Cartea  cuprinde  în  partea  întâi  o  analiză  (uneori  chiar  un  comentar) 
a  organizaţiei  bisericii  noastre  ortodoxe  ardelene,  pe  care  o  cu¬ 
noaşte,  ca  unul  care  ani  de-arândul  a  fost  membru  al  corpora¬ 
ţiilor  ei  legislative  şi  executive  şi  a  conlucrat  însuşi  cu  pricepere 
şi  cu  devotamentul  fiului  credincios,  ca  să-şi  poată  îndeplini 
această  biserică  cu  succes  misiunea  ei  religioasă  şi  culturală. 
Trece  în  revistă  apoi  organizaţia  bisericilor  din  vechiul  Regat, 
din  Bucovina  şi  Basarabia  făcând  un  studiu  comparativ,  pentrucă 
să  încheie  cu  problema  unificării,  asupra  căreia  îşi  precisează 
părerile  în  legătură  cu  proiectul  de  unificare.  Cartea  se  ceteşte 
cu  un  folos  real  de  cei  chemaţi  a  da  o  soluţie  nouei  organizaţii 
bisericeşti,  ca  şi  de  toţi  câţi  se  interesează  de  această  problemă, 
a  cărei  rezolvire  norocoasă  este  peatra  din  capul  unghiului, 
pentru  marea  cauză  a  unificării  sufleteşti  a  neamului  nostru,  în 
noua  iui  ţară. 

* 

Contribuţiuni  ta  Istoria  dreptului  bisericesc,  de  Prof. 
I.  Matern,  diplomat  în  Teologie,  doctor  în  drept.  Voi.  I.  Epoca 
dela  1848— 1868  cu  o  repriyire  canonică-istorică.  Bucureşti  1922, 
p.  412.  Preţul  Lei  451 — . 

Literatura  atât  de  săracă  pe  terenul  dreptului  bisericesc  a 
îndemnat  pe  dl  Mateiu  să-şi  îndrepte  atenţiunea  şi  să  studieze 
problema  organizaţiei  bisericii  româneşti  ortodoxe,  in  lumina 
istoriei,  cu  un  frumos  aparat  stienţific  şi  critic.  Lucrarea  sa  e  con¬ 
templată  in  3  volume,  dintre  cari  acesta,  cel  dintâi,  se  ocupă  de 
legiferarea  bisericească  a  mitropolitului  Şaguna;  al  doilea  ar  cu¬ 
prinde  cercetarea  rezultatului  Statutului  organic  în  baza  activităţii 
congreselor  naţionale  şi  sinoadelor  eparhiale;  iar  al  treilea  va 
examinâ  problema  unificării  bisericeşti,  !n  perspectiva  doctrinei 
canonice,  a  tradiţiei  şi  a  viitorului  Bisericei  ortodoxe  din 
România. 

Cuprinsul  întâiului  volum  începe  cu  o  reprivire  istorică, 
asupra  organizaţiei  bisericii  româneşti  până  ia  1848.  Ea  tra¬ 
tează  condiţiile  de  vieaţâ  bisericească  înainte  de  constituirea 
mitropoliilor  din  Principatele  româneşti  şi  desvoltarca  organizaţiei 
bisericeşti  până  la  unirea  dela  1700,  cu  urmările  ei  asupra  acestei 
organizaţii.  Din  trecutul  îndepărtat  se  desprinde  faptul  că  ele¬ 
mentul  mirean  a  făcut  totdeauna  parte  constitutivă  din  organi¬ 
zaţia  bisericească  şi  nu  e  nicidecum  un  produs  al  vremilor  mai 
noui,  împrumutat  dela  alţii. 

Continuă  apoi  cu  înrâurirea  anului  1848  şi  a  principiilor  de¬ 
mocratice  asupra  vieţii  şi  organizaţiei  bisericeşti,  arată  lupta  pentru 
introducerea  mirenilor  în  instituţiile  bisericeşti  din  Ardeal,  Buco¬ 
vina  şi  vechiul  Regat,  precum  şi  in  biserica  unită,  romano-ca- 
tolică,  protestantă  şi  sârbească.  Ajungând  astfel  la  opera  de  legiuire 
a  marelui  mitropolit  Şaguna,  studiază  concepţia  lui  canonică  cu 
privire  la  organizaţia  bisericească  şi  analizează  proiectul  lui  original 
de  constituţie  bisericească,  care  e  altul  decât  Statutul  organic, 
votat  în  congresul  constituant  dela  1868. 

In  cele  din  urmă  două  capitole  se  ocupă  de  atitudinea 
Bisericii  faţă  de  proiectul  lui  Şaguna  şi  de  critica  contra  Statu¬ 
tului  organic  şi  a  mitropolitului  Şaguna,  încheind  cu  un  număr 
de  anexe. 

Cartea  este  o  preţioasă,  contribuţie  la  lămurirea  problemei 
de  organizare  bisericească,  deşi  atitudinea  autorului  e  potrivnică 
Statutului  organic  şi  militează  pentru  proiectul  de  organizare  al 
eomisiei  din  Bucureşti,  care  s’ar  apropiâ  mai  mult  de  proiectul 
original  a  lui  Şaguna.  Relevăm  acest  punct  de  vedere,  care,  în 
chestiunea  unificării,  stă  în  contradicţie  cu  rezoluţiile  forurilor  şi 
corporaţiilor  noastre  bisericeşti.  Ele  nu  pot  renunţă  la  organi¬ 
zaţia  bisericească,  prin  care  am  trăit  peste  50  de  ani,  dovedin- 
du-se  atât,  de  salutară  pentru  vieaţa  bisericească  şi  naţională  a 
Românilor  ardeleni. 

* 

Predici  la  Sărbătorile  Domnului  nostru  Isus  Hristos, 
ale  sfintei  Feicioare  Maria  şi  la  toţi  sfinţii  mari,  de  Iconotn 
Ioan  Mălăescu,  profesor,  Târgu-Jiu  1922,  p.  185,  Lei  25' — .  Este 
al  doilea  volum  din  colecţiunea  de  predici  a  autorului,  cu  33 
predici.  Se  capătă  la  autor  la  librăria  Ni  cu  D.  Miloşescu  din 
Târgu-Jiu  şi  Librăria  Suru,  în  Bucureşti  Calea  Victoriei. 


CRONICĂ  BISERICEASCĂ-CULTURALĂ. 


„Uniunea  mondială  pentru  colaborarea  frăţească  a 
Bisericilor"  şi-a  ţinut  conferenţa  în  anul  acesta  Ia  Copenhaga, 
între  5 — 10  August.  Au  fost  reprezentate  25  ţări  cu  peste  50 
Biserici  ortodoxe  şi  protestante.  Numai  biserica  catolică  n’a 
luat  parte.  Patriarhul  din  Constantinopole  a  fost  reprezentat 
prin  Mitropolitul  Ghermanos;  iar  Biserica  bulgară  prin  epis¬ 
copul  Gheogrhieff  din  Sofia.  Biserica  noastră  românească 
a  fost  reprezentată  prin  dnii:  Dr.  Ispir,  secretar  de  stat  în 
ministerul  cultelor  şi  prof.  Demetrescu.  Nu  contestăm  price¬ 
perea  reprezentanţilor  Români ;  totuşi  este  de  neînţeles,  cum  Ia  o 
conferenţă  a  bisericilor,  unde  I.  P.  Sfinţitul  Mitropolit  Primat 
eră  designat  de  vice-preşedinte,  se  trimit  numai  reprezentanţi 
mireni  şi  nici  un  preot,  pe  câtă  vreme  celelalte  biserici  erau 
reprezentate  prin  cei  mai  distinşi  episcopi  ai  lor. 

Reprezentanţii  Bisericilor  s’au  strâns  aici  la  sfat  in  con¬ 
ştiinţa  marei  misiuni  şi  răspunderi,  pe  care  o  are  Biserica  cre¬ 
ştină  In  mijlocul  haosului  de  antagonisme  naţionale  şi  econo¬ 
mice,  în  care  se  sbate  lumea.  Singurul  drum  la  adevărata  îm¬ 
păcare  între  popoare  este  coborârea  duhului  lui  Hristos  între 
oameni  şi  aplicarea  Învăţăturilor  Sale  în  toate  raporturile  ome- 

neşti.  Bisericile  creştine  sunt  chemate  să  restabilească  încre- 
4erea,  sa  ridice  steagul  păcii  adevărate,  să  promoveze  amiciţia 
sinceră  între  popoare  şi  colaborarea  fără  rezervă  a  tuturor 
naţiunilor. 

intâia  problemă  pusă  în  desbaterile  conferenţei  a  fost : 
« Minorităţile  religioase  şi  de  rassă>.  Chestiunea  pasionează 
peste  măsură  pe  Ungurii  din  cuprinsul  ţării  noastre,  folosindu-o, 
pe  nedreptul,  pentru  a  bârfi  ţara  în  faţa  străinătăţii  cu  orice 
prilej.  Conferenţa  a  recunoscut  greutăţile  ce  stau  în  calea  bu¬ 
nelor  raporturi,  dat  fiind  că,  în  cursul  răsboiului,  atâtea  minori¬ 
tăţi  religioase  şi  naţionale  au  luptat  contra  statelor  în  cuprinsul 
cărora  se  găsesc  acum.  Şi  la  Copenhaga  a  încercat  neastâm¬ 
păratul  preot  reformat  Takaro  să  arunce  umbră  asupra  Ţării 
Româneşti  prin  exagerări,  pe  cari  dl  Dr.  Ispir  le-a  respins  cu 
deplin  succes,  arătând  cu  date  statistice  felul  loial  în  care  Statul 
Român  tratează  minorităţile.  In  ajutorul  reprezentantului  Român 
au  venit  şi  reprezentanţii  bisericei  protestante  germane,  verifi¬ 
când  existenţa  bunelor  raporturi  cu  biserica  ortodoxă  ca  şi  cu 
guvernul  român,  care  e  predispus  a  satisface  aşteptările  juste 
ale  minorităţilor.  Un  glas  de  întovărăşire  cu  bârfitorii  răsună 
acasă,  din  coloanele  «Unirii»  dela  Blaj,  ameninţând  că  pe  viitor 
vor  fi  şi  ei  acolo,  iubiţii  fraţi  greco-catolici,  Dumnezeu  ştie 
pentruce  alta,  decât  pentru  a  ţinea  isonul  celor  cari  ar  vreâ 
prăbuşirea  nouei  alcătuiri  a  ţării,  pentru  a-şi  puteâ  păstră  favo¬ 
rurile  din  trecut. 

Ai  doilea  obiect  desbătut  a  fost  chestiunea  desarmării  ge¬ 
nerale,  socotită  ca  cea  mai  însemnată  problemă  politică  prac¬ 
tică  care  ar  puteâ  îndreptă  stările  de  ruină  economică  şi  ar  în¬ 
lătură  cea  mai  grea  piedecă  din  calea  progresului  social  şi  spi¬ 
ritual  al  omenirii.  Conferenţa  a  osândit  răsboiul,  ca  o  vătă¬ 
mare  făţişe  a  poruncilor  lui  Hristos  şi  ca  o  crimă  împotriva 
omenirii.  Şi  a  Invitat  organizaţiile  Uniunii  din  diferitele  ţări,  ca 
şi  pe  reprezentanţii  bisericilor,  să  depună  sforţări,  pentruca 
lî vanghelia  să  se  prefacă  dintr’un  program  de  vie  aţă  într’o  forţă 
practică,  formând  opinia  publică  In  direcţia  desarmării  generale 
şi  neamânate  şi  in  orice  neînţelegeri  internaţionale  să  se  intro¬ 
ducă  tribunale  de  mijlocire. 

La  urmă  conferenţa  s’a  preocupat  de  datoria  Bisericii  cu 
privire  la  împăciuirea  dintre  neamuri  şi  refacerea  ţărilor.  La 
sfârşitul  desbaterilor  s’au  exprimat  desiderate  asupra:  1.  desar- 
tnării;  2.  educaţiei;  3.  societăţii  naţiunilor  (unde  a  fost  cerută 
primirea  Americeî  şi  Germaniei);  4,  persecuţiilor  (îndeosebi  in 
Turcia  şi  Rusia);  5.  misiunii  externe;  6.  a  conlucrării  (Uniunii 
mondiale  cu  congresul  internaţionalei  democrate);  7.  alcoolul. 

Şedinţele  se  începeau  şi  sfârşeau  cu  scurte  meditaţii,  cu 
rugăciuni  şi  agrâirj,  la  cari  şi-au  avut  partea  lor  activă  şi  repre- 

zentanţii  ortodoxiei,  şi  cari  erau  întotdeauna  un  mişcător  ecou 
al  desbaterilor  şi  un  puternic  mijloc  de  Înălţare  sufletească. 

* 

Un  congres  al  „Bisericii  vii“  din  Rusia  s’a  ţinut  la  6 
August  a.  c.  in  Moscova.  Bolşevismul  a  pătruns  şi  în  sânul 
marei  Biserici  ruseşti.  Puşi  la  cale  de  căpeteniile  bolşevicilor, 
ori  cel  puţin  sub  ocrotirea  lor,  o  seamă  de  preoţi  de  mir  au 
pornit  o  mişcare  de  reformă.  Cum  întreaga  stare  de  lucruri 
în  ţara  muscălească  e  un  haos,  nici  asupra  frământărilor  bise¬ 
riceşti  nu  putem  avea  o  orientare  clară.  Unii  socotesc  acţiunea 
ca  un  nou  truc  al  bolşevismului,  alţii  vor  să  vadă  In  mişcarea 
preoţimii  o  tendinţă  de  reformă  în  sânul  vechii  biserici,  pe  care 
o  găsesc  concrescută  cu  ţarismul,  încremenită  în  forme  şi  în 
mare  parte,  potrivnică  năzuinţelor  culturale.  Din  felul  cum  s’a 
înfăţişat  «preoţimea  albă»  în  congres,  mai  de  grabă  suntem 
aplicaţi  a  vedeâ  în  acţiunea  ei,  manifestarea  nemulţămirii  din 
partea  preoţimii  de  mir  împotriva  <preoţimii  negre»,  a  mona¬ 
hismului,  dominant  în  biserica  rusească,  şi  singur  stăpân  peste 
marile  averi  mănăstireşti. 

Nemulţumiţii  au  prins  a  agită  şi  tulburarea,  convenind  pe 
deplin  celor  ce  au  produs  stările  de  azi  din  Rusia,  a  fost  ali¬ 
mentată  cu  toate  mijloacele.  Eră  doară  şi  mai  ducător  la  scop, 
ca  Patriarhul,  mitropoliţii  şi  episcopii,  cari  s’au  împotrivit  van¬ 
dalismului  bolşevic  cu  prilejul  despoierii  bisericilor  de  odoare 
şi  vase  scumpe,  să  fie  loviţi  de  preoţi. 

Strânşi  în  congres  au  tunat  împotriva  călugărismului  şi  au 
hotărât  desfiinţarea  mănăstirilor.  Cele  orăşeneşti  să  fie  prefă¬ 
cute  în  biserici  ale  comunităţilor,  casele  şi  celelalte  edificii  ale 
lor  să  fie  predate  administraţiei  bisericeşti  superioare;  iar  mă¬ 
năstirile  dela  ţară  să  se  prefacă  în  ospicii  şi  case  de  adăpost 
pentru  muncitori,  pentru  invalizi,  militari  şi  civili,  şi  pentru  bă¬ 
trâni.  Averile  lor  să  fie  prefăcute  în  gospodării  săteşti  comune. 
Călugării  să  fie  siliţi  a  învăţă  cunoştinţele  elementare  de  hi- 
gienă  pentru  a  puteâ  rămâneâ  şi  pe  mai  departe  în  serviciul 
nouelor  instituţii,  ori  să  se  facă  preoţi  la  parohii.  Fiecare  monah 
să  fie  îngăduit  a  se  liberă  de  votul  călugăresc,  dar  să-şi  poată 
purtă  şi  pe  mai  departe  rangul  preoţesc.  Chiar  episcopii  să 
poată  fi  căsătoriţi. 

Porniţi  odată  în  direcţia  estirpării  monahismului  congre- 
siştii  au  hotărât  să  scoată  din  funcţiile  mai  înalte  şi  pe  monahii 
învăţaţi  şi  să  înlăture  pe  toţi  câţi  nutresc  sentimente  potrivnice. 
Au  instituit  o  comisie,  care  să  examineze  sentimentele  şi  atitu¬ 
dinile  tuturor  episcopilor  şi  au  cerut  administraţiei  bisericeşti 
superioare  să  purceadă  cu  energie  faţă  de  preoţii  contra  revo¬ 
luţionari,  ori  potrivnici  nouei  reforme  bisericeşti:  să-i  depună. 

să-i  înlăture,  chiar  să-i  scoată  din  biserică  pe  cei  încăpăţînaţi» 
Pentru  această  «acţiune  de  curăţire»  le  stă  la  îndemână  rugul 
de  foc  al  tribunalelor  bolşevice. 

Alături  de  această  frământare  din  sânul  clerului,  se  duce 
şi  o  propagandă  în  popor.  Se  ţin  meetinguri,  unde  se  discută 
chestiunile,  nu  din  punct  de  vedere  religios  şi  bisericesc,  ci  se 
dă  o  luptă  mai  mult  politică  şi  socială.  Deci  nu  de  o  reformă 
religioasă  poate  fi  vorba. 

Cu  toate  aceste  se  întreprinde  şi  o  nouă  organizaţie  bi¬ 
sericească,  în  fruntea  căreia  au  pus  pe  episcopul  Antoniu  ataşat 
nouei  mişcări,  pe  care  l’au  numit  arhiepiscop  de  Moscova.  In 
sânul  comunităţilor  ce  se  organizează  se  primesc  numai  ade¬ 
renţi,  iar  membrii  aparţinători  vechei  biserici  se  esclud.  Con¬ 
gresul  a  hotărît  ţinerea  unui  nou  congres  în  restimp  de  o  ju¬ 
mătate  de  an  împreună  cu  mireni,  care  să  pregătească  calea 
unui  conciliu  bisericesc,  chemat  să  ratifice  noua  reformă. 

S’a  publicat  apoi  o  proclamaţie  revoluţionară  cătră  preoţi 
şi  popor,  atacând  monahismul  şi  capitalismul.  Dar  în  faţa  în- 
tregei  acţiuni  stă  dârz  conservatismul  poporului  rusesc,  cu  ideile 
şi  simţămintele  sale  religioase,  adânc  înrădăcinate.  Noua  tul¬ 
burare,  mai  primejdioasă  poate  decât  bolşevismul,  va  merge 
înainte,  în  vreme  ce  grosul  poporului  rusesc  va  rămâneâ  im¬ 
pasibil  ca  şi  în  faţa  propovedaniei  comuniste. 

* 

Un  act  înseninat  privitor  la  unirea  Bisericilor  publică  în 
traducere  românească  revista  «Biserica  ort.  rom.»  Un  număr 
mare  de  preoţi  din  Biserica  episcopală  engleză  au  înaintat  Pa¬ 
triarhului  din  Constantinopol  o  mărturisire  de  credinţă,  care  este 
în  desăvârşit  acord  cu  învăţătura  Domnului  nostru  lsus  Hristos, 
păstrată  nealterată  prin,  trădania  Apostolilor  şi  a  sfinţilor  părinţi, 
în  Biserica  ortodoxă.  în  9  puncte  se  face  profesiunea  de  cre¬ 
dinţă,  iar  in  al  10-lea  se  spune,  că  cele  39  articole  ale  Bisericii 
anglicane  le  socotesc  numai  ca  document  de  importanţă  secun¬ 
dară,  care  este  în  legătură  cu  controversele  locale  din  veacul 
al  16-lea  şi  care  trebue  interpretat  în  armonie  cu  credinţa  Bi¬ 
sericii  universale. 

Ce  vor  zice  iubiţii  noştri  fraţi  uniţi,  în  faţa  acestei  noue 
mărturii  despre  adevărul  ortodoxiei  1  Vor  găsi  iarăş  câteva  in¬ 
vective,  ca  şi  cu  prilegiul  constituirii  Bisericii  ortodoxe  ceho¬ 
slovace,  ori  trezindu-se  la  conştiinţa  cea  adevărată,  vor  mărturisi 
şi  ei,  că  actul  dela  1700  n’a  fost  nici  măcar  un  «act  al  contro¬ 
verselor  locale»,  ci  o  siluire  politică  care  n’a  intrat  până  acum 
şi  nici  odată  nu  va  intra  in  conştiinţa  poporului,  pe  care  pre¬ 
tinde  să-l  aibă  cu  sine. 


Un  al  doilea  document,  de  tot  atâta  valoare  pentru  pre¬ 
stigiul  ortodoxiei  şi  pentru  marea  cauză  a  unirii  Bisericilor 
creştine,  este  mărturisirea  conferenţei  delegaţilor  Bisericii  an¬ 
glicane  şi  a  Bisericilor  libere  cu  privire  la:  1.  fiinţa  bisericii, 
2.  a  oficiului  bisericesc  şi  3.  mărturisirea  de  credinţă  (simbolul) 
in  biserica  reunită.  La  temelia  acestei  mărturisiri,  publicată  in 
traducere  tn  revista  «Internaţionale  Kirchliche  Zeitschrift»,  stă 
vechea  biserică  creştinească  cu  fiinţa  ei  originară,  cu  episco¬ 
patul  in  continuitate  dela  apostoli  şi  cu  simbolul  nicean.  Afară 
de  neînsemnate  nuanţe,  această  a  doua  mărturisire  este  de  ase- 

.  menea  în  congruenţă  cu  învăţătura  bisericei  ortodoxe. 

* 

Dela  Asociaţia  clerului :  „Andreiu  Şaguna".  Adunările 
ordinare.  Întâiul  care  şi -a  ţinut  adunarea  de  primăvară,  la  12 
Martie  a.  c.,  a  fost  despărţământul  Mercurea.  Dar  prea  a  fost 
sărac  programul  şi  nepregătit.  In  afară  de  chestiunea  orfelina¬ 
tului  preoţesc  şi  abonarea  «Luminei  Satelor»,  ambele  tratate  cu 
prea  puţină  Însufleţire,  altă  chestiune  n’a  fost  pusă  în  desbatere 
şi  n’a  fost  prezentată  nici  o  lucrare  în  scris. 

Luate  în  ordinea  cronologică,  dupăcum  au  înaintat  raportul 
lor  cătră  Secţie,  al  doilea  e  despărţământul  Bran,  care  şi-a  ţinut 
.  adunarea  la  22  Martie  (4  Aprilie)  a.  c.  In  Zerneşti,  sub  conducerea 
prezidentului,  păr.  protop.  /.  Hamsea.  Din  darea  de  seamă  asupra 
activităţii  sale  in  1921  rezultă,  că  despărţământul  a  funcţionat 
normal.  Cele  3  cercuri  religioase  însă,  în  care  este  împărţit, 
abia  au  ţinut  în  cursul  unui  an  5  Întruniri  pe  sate,  cu  predici 
şi  conferenţe  pentru  popor.  Şi  acestea  au  fost  de  ajuns  ca  să 
se  poată  aprecia  rostul  atât  de  însemnat  al  serviciilor  religioase 
în  sobor  şi  al  cuvântărilor,  la  cari  poporul  asistă  şi  ascultă  cu 
evlavie  şi  multă  elevaţie  sufletească.  La  misiunile  interne 
au  luat  parte  activă  părintele  Ioan  Dragolea  din  Vulcan,  vor¬ 
bind  despre  «îndatorirea  preotului  de  a  se  mărturisi»,  pâr.  Ilie 
Piso  din  Zerneşti,  ţinând  o  meditaţie  despre  «importanţa  măr¬ 
turisirii  ca  mijloc  de  curăţire  şi  înviorare  pentru  preot»,  şi  păr. 
Victor  Puşcariu  din  Sohodol,  cu  meditaţia  asupra  «legăturei 
spirituale  a  preotului  cu  Hristos  şi  împărtăşirea  lui  în  chip  văzut 
cu  trupul  şi  sângele  Domnului».  Preoţimea  s’a  mărturisit  şi 
cuminecat. 

Desp.  Braşov  şi-a  ţinut  adunarea  la  31  Martie,  sub  con¬ 
ducerea  vice-prezidentului  Zenovie  Popovici.  Procesul  verbal  al 
adunării  arată,  că  n’a  fost  pregătită  îndeajuns  şi  nu  s’a  ocupat 
nici  de  obiectele,  puse  la  desbatere  prin  statute.  S’a  hotărât 
Insă  ţinerea  unei  noui  adunări  mai  târziu.  Dintre  cercurile  reli¬ 
gioase  ale  despărţământului  au  raportat  abiâ  două  (Preşmer  şi 
Săcele)  despre  activitatea  lor.  Ele  au  ţinut  cu  totul  7  întruniri 

cu  predici  şi  conferenţe  pentru  popor.  Remarcăm  programul 
de  activitate,  larg  conceput  de  părintele  loati  Ludu  din  Preşmer. 

Desp.  Sebeş  şi-a  ţinut  cu  bun  succes  adunarea,  în  3 — 4 
Aprilie  a.  c.,  sut)  prezidiul  păr.  protop.  Sergiu  Medean,  care  a 
vorbit  despre  «îndrumarea  vieţii  religioase  în  popor».  Despăr¬ 
ţământul  este  împărţit  în  5  cercuri  religioase,  dintre  cari  3  au 
ţinut  întruniri  pentru  popor,  două  Insă  nu.  Din  raportul  asupra 
activităţii  religioase-morale  şi  culturale  a  membrilor  reese,  că 
preoţimea  acestui  despărţământ  în  cea  mai  mare  parte  e  con¬ 
ştientă  de  chemarea  sa  şi  munceşte  cu  râvnă.  Au  înfiinţat 
7  case  culturale  şi  altele  sunt  în  pregătire,  apoi  in  toate 
parohiile  sunt  biblioteci  poporale,  decât  doară  ele  nu  funcţio¬ 
nează  aşâ,  dupăcum  ar  trebui.  Despărţământul  se  înşiră  printre 
.xele  mai  active.  In  cadrul  misiunilor  interne  preoţii  s’au 
mărturisit  şi  cuminecat.  Ca  pregătire  la  cuminecare  a  ţinut  o 
meditaţie  părintele  Zaharie  Mihăiţan,  iar  a  doua  zi,  la  liturghie, 
a  cuvântat  păr.  Sever  Bran,  despre  taina  sf.  Cuminecături. 

In  legătură  cu  anumite  păreri  exprimate  în  adunările  ace¬ 
stor  despărţăminte  (vor  urmă  rapoarte  scurte  şi  despre  celelalte) 
se  impun  câteva  lămuriri  de  interes  pentru  orientarea  tuturor 
despărţămintelor.  Cotizaţiile  dela  membrii  mai  bine  se  pot  incassâ 
cu  prilejul  adunării  de  primăvară  (ordinară)  şi  a  conferenţei  de 
toamna,  de  2  ori  pe  an.  Insă  dela  toţi  membrii  acolo,  de  ca¬ 
sierul  despărţământului  şi  nu  prin  detrageri  la  cassieria  consisto¬ 
rială.  Prin  această  mijlocire  s’ar  produce  prea  multă  încurcată 
şi  prea  mult  lucru.  Se  ştie  că  din  suma  cotizaţiilor  incassate, 
30%  rămân  la  dispoziţia  despărţământului,  20%  pentru  trebuin¬ 
ţele  secţiei  şi  50%  se  transpun  cassieriei  centrale  a  Asociaţiei. 
Pe  urma  unor  detrageri  la  cassieria  consistorială  nu  se  mai  poate 
avea,  la  orice  dată,  evidenţa  clară  a  plătirilor  şi  apoi  angajază 
la  lucru  şi  persoane  streine  de  organizaţia  Asociaţiei,  fără  să 
reducă  lucrul  celor,  pe  care  ii  priveşte  în  cadrul  aceleia,  ci  din 
potrivă.  Onor.  prezidenţi  şi  cassieri  ai  despărţămintelor  sunt  ru¬ 
gaţi  să  ţină  cont  de  această  orientare  şi  să  nu  mai  ia  declaraţii 
de  învoire  la  detrageri. 

Se  observă  apoi  că  unele  despărţăminte  s’au  împărţit  în 
prea  puţine  cercuri  religioase,  uneori  şi  numai  în  3,  cu  câte 
14  preoţi  unul.  După  regulament  se  compun  din  5 — 8  preoţi, 
pentru  a  puteâ  slugi  în  sobor  şi  a  se  ajută  împrumutat.  Prea 
mulţi  la  un  cerc  îngreunează  întrunirea  măcar  odată,  în  fiecare 
comună,  în  cursul  unui  an. 

De  recomandat  este  iniţiativa  luată  cu  bun  succes  şi  ne¬ 
tăgăduit  folos  din  partea  cercului  relig.  Preşmer,  care  s’a  pu& 
în  legătură  cu  cercul  cultural  didactic  ai  învăţătorilor  şi 
şi-au  întovărăşit  forţele  pentru  a  puteâ  desfăşură  o  mai  inten- 

sivă  muncă  pentru  cultura  şi  îndrumarea  vieţii  poporului  pe- 
calea  progresului  religios.  Prin  admirabila  înţelegere  dintre 
preo|i  şi  învăţători  s’au  realizat  nu  numai  lucruri,  ce  nu  se  pot 
ajunge  altfel  (coruri,  producţiuni),  ci  se  ridică  nespus  de  mult 
şi  moralul  poporului,  când  vede  cum  cei  doi  factori  de  cultură 
ai  satelor  merg  mână  în  mână.  Reluarea  firului  bunei  înţelegeri 
şi  a  sprijinului  reciproc  dintre  preoţi  şi  învăţători  acolo,  în  cer¬ 
curile  lor  de  acţiune,  va  produce  apropierea,  ce  trebue  să  vină, 
şi  între  conducătorii  organizaţiilor  preoţeşti  şi  învăţătoreşti.  Acest: 
lucru  ar  da  o  altă  înfăţişare  puterii  de  apărare  a  intereselor 
celor  două  tagme  şi  ar  avea  influinţă  hotărâtoare  asupra  opi¬ 
niei  publice,  în  chestiunile  mari,  de  interes  obştesc. 

Asemenea  este  binefăcătoare  ideea  de  a  ţinea  întrunirea 
cercurilor  religioase  câte  două  zile  consecutive,  intr’o  localitate,, 
tăcându-se,  pe  cât  posibil,  în  acest  timp  şi  pregătirea  şi  mărtu¬ 
risirea  poporului.  Pe  încetul  va  trebui  să  ajungem  cu  întrunirea 
acestor  cercuri  la  desvoltarea  lor  în  aşa  numitele  «misiuni 
poporale»  cari  sunt  cel  mai  puternic  mijloc  de  edificare  su¬ 
fletească  şi  de  împotrivire  curentului  sectar.  Este  potrivită  şi 
mărturisirea  preoţilor  cu  astfel  de  prilejuri,  pentru  a  spori  râvna 
şi  a  trezi  simţemintele  credincioşilor.  Totuşi  preoţii,  catecheţii 
şi  absolvenţii  de  teologie  nu  pot  lipsi  dela  misiunile  interne, 
puse  In  legătură  cu  adunările  de  primăvară  ale  despărţămintelor, 
în  decursul  cărora  se  mărturisesc  şi  cumunică  toţi . 

In  sfârşit  mai  amintim  obiceiul  introdus  de  despărţământul 
Sebeş,  de  a  clasifică  pe  temeiul  rapoartelor,  munca  săvârşită  de 
preoţime  după  valoarea  şi  hărnicia  dovedită  in:  mai  intensivă, 
satisfăcătoare  şi  de  acei  ce  nu  şi-au  împlinit  îndatoririle.  Jude¬ 
cata  aceasta,  făcută  în  faţa  tuturor,  dă  o  satisfacţie  celor  mun¬ 
citori  şi  o  impintenire  celor  mai  lăsători. 

* 

Conferenţa  pastorală  de  toamna,  conform  dispoziţiilor 
§-lui  7  din  regulamentul  pentru  organizarea  despărţămintelor, 
este  ambulantă.  Se  va  ţinea  în  două  zile  consecutive  în  vre¬ 
una  din  comunele  fruntaşe,  ori  şi  la  centrul  despărţământului. 

Participarea  este  obligatorie  pentru  toţi  preoţii,  cateheţii, 
profesorii  de  religie  şi  absolvenţii  de  teologie  de  pe  teritorul 
despărţământului,  fără  privire  de  sunt  ori  nu  membri  ai  Asociaţiei. 

Programa  conferenţei  este  specificată  amănunţit  în  re¬ 
gulament. 

Pe  lângă  slujba  sfintei  liturghii,  cu  predică  pentru  popor, 
discursul  de  deschidere  al  prezidentului  şi  darea  de  seamă, 
asupra  publicaţiilor  de  cuprins  religios-moral  şi  In  genere  bi¬ 
sericesc- cultural,  apărute  în  cursul  anului,  —  Biuroul  central  at 
recomandat  să  se  ia  în  program  şi  următoarele  chestiuni: 

1.  Importanta  şcoalei  confesionale  in  cultura  neamului. 

2.  Îngrijirea  educaţiei  religioase  a  tineretului  in  legătură 
cu  şcoala  de  Dumineca. 

3.  Alcătuirea  unui  plan  analitic  al  activităţii  pastorale  in 
decursul  anului,  —  după  luni  şi  săptămâni,  —  In  legătură  cu 
introducerea  unui  registru  (condică)  de  evidenţă. 

Acest  plan  ar  avea  menirea  să  înlesnească  pe  seama  preo¬ 
ţim»  preocuparea  continuă  şi  sistematică  de  datoriile  sale  pa¬ 
storale;  iar  registrul  ar  fi  o  icoană  clară  a  lucrului  întreg,  pe 
care  îl  face  preotul. 

Despărţământul  Cohalm  de  sub  conducerea  păr.  protopop 
E.  Stoica  şi-a  fixat  deja  data  întrunirii  pe  6/19 — 7/20  Octom- 
vrie  a.  cy  Programul  conferenţei  îmbrăţişează  toate  problemele 
de  mai  sus.  La  aceste  se  mai  adauge:  «Legătura  preotului  cu 
şcoala»  şi  «Importanţa  femeilor  în  propaganda  religioasă,  orga¬ 
nizarea  lor  în  societăţi  şi  un  plan  de  activitate  al  acestora». 
Diferitele  referade  se  împart  la  2  şi  la  3  preoţi,  dar  în  aceeaşi 
vreme  se  obligă  fiecare  a  studia  punctele  din  program,  spre  a 
puteâ  fi  tratate  cu  folos  în  conferenţă. 

■  * 

Reîntoarceri  la  Biserica  strămoşească.  In  părţile  nor¬ 
dice  ale  Ardealului,  unde  siluirea  stăpânitorilor  catolici  de  pe 
vremuri  a  izbutit  să  rupă  mai  mulţi  credincioşi  dela  Biserica 
ortodoxă  pe  seama  papismului,  acum  oamenii  din  popor  au 
început  să  înţeleagă  chemarea  vremii  şi  se  întorc  în  massă,  cu 
averi  şi  biserici,  la  sânul  bisericii  mame.  Aşâ  au  făcut  Românii 
din  Ocoliş  de  lângă  Baia- mare  şi  cei  din  Feiurd,  de  lângă  Cluj. 
Dumnezeu  să  binecuvinteze  începutul  bun! 

* 

Importante  desbateri  au  fost  în  ancheta  şcolară,  în  de¬ 
legaţia  congresuală  pentru  unificarea  bisericească  şi  în  şedinţele 
Consistorului  mitropolitan,  cari  s’au  întrunit  pe  rând  în  zilele  de 
29  August— 6  Septemvrie  a.  c.  în  Sibiiu.  Asupra  chestiunilor 
mai  însemnate  vom  reveni. 

* 

O  pildă  de  înţelegere  deplină  şi  de  râvnă  pentru  cauză 
ne  dă  părintele  Aurel  Nistor  din  Arpătac,  care  a  răspândit  până 
acum  printre  credincioşii  săi  «Lumina  Satelor»  în  137  de  exem¬ 
plare.  Poartă  însuşi  grijă  de  cetitori,  ca  să-şi  înoiască  la  timp 
abonamentul  şi  nu  intrelasă  a  ajuta  foaia  şi  cu  scrisul  său  fo¬ 
lositor.  Fraţii  preoţi  să  ia  exemplu  de  felul  cum  trebue  ajutat 
un  lucru  bun,  mai  ales  când  acela  este  cel  mai  de  seamă  tovarăş 

în  activitatea  noastră  din  mijlocul  poporului. 

% 


